Il-Pulizija Simon Schembri allegatament ittajjar ilbieraħ minn karozza misjuqa minn żagħżugħ ta' 17-il sena.

Ftit ħin ilu, Leah Scehmbri, it-tifla ta' Simon Saliba, irringrazzjat lill-Maltin għall-kuraġġ li qed juru mal-familja tagħhom, tiddeskrivi lil missierha bħala eroj.

"Nixtieq nirringrazzja minn qalbi lill-Maltin kollha li wrew solidarjetà, u mħabba lejn il-familja tiegħi anke b'sempliċiment messaġġ.

Il-kuraġġ tagħkom kien ta' sapport kbir u tant kemm bagħtuli messaġġ, li impossibbli li nirrispondihom kollha.

Anke min ma jafnix bagħatli.

Grazzi."

Tiddeskrivi lil missierha bħala eroj.

"Inti l-eroj ta' kull Malti li kemm ilek fis-servizz 22 sena.

Salvjat ħajjiet u ħriġt qalbek għax-xogħol biex tgħin lil min ġie fil-bżonn.

Minn dejjem kont b'qalbek tad-deheb iżda dak li tieħu meta tagħmel xogħol sewwa minn ċertu nies.

Il-ġurnata tax-xogħol normali tiegħek kellha tinbidel f'taġedja bħala din.

Bħalek pulizija oħra li jissugraw ħajjtihom kuljum. #respect!"

Filwaqt li qalet li tixtieq li f'Malta ssir ġustizzja, talbet biex jinbidel ir-ritatt għal 'lives in blue do matter.

Temmet għid li Malta hi kollha wara missierha u kollha wara s-servizz tal-Pulizija.

Ilbieraħ tkellem ukoll ibnu, Sheean li stqarr kif huwa kburi li l-pulizija huwa missieru.

Fost l-oħrajn qal, "B'mod kburi nista' ngħid li dan il-pulizija qalbieni u ġeneruż huwa missieri u dak li ġara llum huwa ta' qsim il-qalb għax huwa kien qed jagħmel xogħlu biex iwaqqaf lil żagħżugħ milli jsuq mingħajr

biex jipproteġi ħajtu stess.

Li tidħol l-isptar u tarah f'dak l-istat, fejn xejn mhu ċert jekk se jqum jew le, hi sitwazzjoni li taqtagħlek qalbek."

Filwaqt li stqarr id-dispjaċir tiegħu biex xi kummenti li nkitbu, esprima x-xewqa tiegħu li missieru jirkupra malajr kemm jista' jkun, u qal li jħobbu.

Dalgħodu fil-Qorti, iż-żagħżugħ ta' 17-il sena tressaq il-Qorti akkużat b'attentat ta' qtil.

Filwaqt li l-avukati tiegħu talbu li jinħeles mill-arrest, il-prosekuzzjoni rrifjutat

din it-talba.

Għaldaqstant, iż-żagħżugħ qed jinżamm arrestat.

"Int l-eroj ta' kull Malti" - Bint il-Pulizija


current affairs, entertainment, television

Ftit jiem ilu, Sandro u Glen kienu Pariġi fuq vaganza u hemmhekk Sandro ppropona lil Glen biex jiżżewġu.

Glen ma kellux l-iċken idea x'se jagħmel Sandro waqt din il-vaganza fil-belt tal-imħabba.

"Sandro pproponieli waqt vaganza li kienet ilha ppjanata xhur.

Morna hemm u minn wara dahri Sandro ħaseb sew għall-proponiment.

Aħna nsiefru ħafna fuq

u normalment ikollna n-nies magħna u b'hekk rari nsiefru waħedna.

Għalhekk Sandro sab l-okkażjoni u ppjanaha sew, tant li ma kellix l-iċken idea," jistqarr Glen.

Glen jgħidilna kif sar il-proponiment.

"Sandro organizza

u l-fotografu kien jaf bil-proponiment u lejn l-aħħar Sandro niżel għarkupptejh u pproponieli.

Dak il-ħin kelli emozzjonijiet kbar li l-ewwel reazzjoni kienet daħka kbira li wasslet għal dmugħ ta' ferħ għax jiena bħala Glen dawn l-affarijiet veru narahom intimi ħafna.

Imma Sandro ħadimha tajjeb għax jaf kif jiena u minkejja li saret f'post miftuħ għall-pubbliku u fil-velt tal-imħabba, il-post li għażel Sandro kien veru intimu."

Kif iltaqgħu?

"Aħna ltqajna 16-il sena fuq il-palk għax hu jiżfen u jien inkanta.

It-tnejn li aħna kellna parti prinċipali f'

Imma l-biċċa bdiet meta aħna u sħabna konna miftehmin immorru l-baħar flimkien.

Kien id-29 ta' Awwissu għax nibqa' niftakarha.

Dakinhar ma tfaċċa ħadd minn sħabna, ħlief jiena u Sandro u aħna ovvjament xorta waħda morna l-baħar.

Għamluha apposta għax kienu jafu li konna qed nitkellmu u ppjanawha," jgħidilna Glen.

Meta ħa jiżżewġu?

"Il-proponiment sar wara 16-il sena u probabbilment biex nagħmlu xi ħaġa oħra jridu jgħaddu 16-il sena oħra," jgħidilna Glen b'nofs tbissima.

Glen jgħaddi messaġġ lil Sandro: "L-ewwel nett ngħidlu proset ta' kif irnexxielu jaħdem il-proponiment bla ma jien ninduna! 100

Wara kollox imma nirringrazzjah tas-sapport kontinwu, talli dejjem hemm għalija biex jipprova jifhimni u din biċċa xogħol diffiċli.

Bla dubju ta' xejn jien nħobbu u nirrispettah immens."

Xarabank jawgura lil Glen u lil Sandro!

Araw kif Sandro ppropona lill-kantant Glen Vella


Jerome, iż-żagħżugħ li tilef ħajtu bit-tielet kanċer, kieku llum għalaq 20 sena.

Aħna tkellimna ma' ommu Josette li tistqarr kif din il-ġurnata ma ridthiex li tasal.

"Kull sena konna nistennew din il-ġurnata.

Kont noqgħod inkantalu

u minħabba li kien qed jikber, kien jgħidli, 'Ma jaħasra, jiena m'iniex tal-Happy Birthdays'.

Però llum din il-ġurnata hija differenti.

Ma ridtx li jasal dan il-jum, imma kellha tasal għax ma stajniex inwaqqfuha."

Tistqarr l-uġigħ li qed tħoss.

"Dan il-lejl ma rqadt xejn.

Qgħadt nibki u qomt nibki.

Iebsa ħafna li sippost qiegħda nifraħ f'għeluq snin it-tifel, u tirrealizza li llum xejn m'inti tiċċelebra.

Tibda tiftakar fil-ħin li huwa twieled, fil-11:30pm, u tibda tiftakar fih il-ħin kollu, u dan il-jum qed jitfa' stellat ieħor ġo qalbek."

Josette lbieraħ kitbet ittra indirizzata lill-kanċer.

L-ittra tgħid hekk:

Issostni li l-kanċer tqisu persuna u ħasset il-ħtieġa li tikteb ittra.

"Meta ktibt l-ittra striħajt u wara bdejt interter.

Ridt niżvoga.

Il-kanċer bdejt inqisu persuna li ridt nattakkah bil-kliem u striħajt.

Ridt nurih l-ewwel nett, il-weġgħat u l-istalletti li tana, li ħadilna dan it-tifel.

L-ewwel nett għandi żewġi tfal oħra l-Ġenna minħabba korriment, allura ġa għaddejt xi ftit minn dan l-uġigħ, u iebsa issa l-kanċer ħadli t-tifel wara 20 sena."

Tistqarr li r-rabja tagħha hi lejn il-marda.

"Irrabjata għall-marda.

Però ma ridtx nibqa' negattiva u ħa nagħmlu minn kollox biex kull min hu għaddej minn din il-marda, aħna ħa nipprovaw nagħmlulu t-triq ftit iktar sabiħa.

Mhux se nħallu din il-marda tkisser iktar nies, kif kissret lilna.

Mhuwiex Alla li ħadilna t-tifel jew qala' l-isbaħ wara jew rah qed ibati u ħadu.

Dik qatt ma konna nemmnuha u mhux se nemmnuha.

Anzi Alla qed jgħinna ħafna biex issa waqqafna dik il-fondazzjoni

, u qed jagħtina s-sapport u l-kuraġġ ħalli nkomplu nadattaw għall-ħajja ġdida li għandna."

Illum din il-ġurnata l-familja ta' Jerome se jitilgħu sas-Santwarju ta' Pinu, il-post li kien

sinifikat kbira għalihom.

"Illum il-ħin kollu naħseb fih.

Nibda ngħid li kieku qiegħed magħna, kemm qiegħed jifraħ.

Però issa kif jiġi t-tifel mill-iskola se mmorru f'Ta' Pinu, u għandna quddiesa għalih għax dan is-santwarju għandu sinifikat kbir għalina, u għal Jerome.

Kien iħoss is-sejħa u matul il-ġurnata kien jgħidilna li l-Madonna tixtieq tkellimni, konna nitilqu kollox u mmorru ta' Pinu.

Hemmhekk kien jistrieħ ħafna."

Josette tgħaddi messaġġ lil binha.

"Jerome jaf li jiena, missieru u ħuh, konna nħobbuh daqs id-dawl t'għajnejja.

Fil-fatt meta kien wasal lejn l-aħħar kien qalilna li mhuwiex jibża' mill-mewt imma l-iktar ħaġa li kienet qed iddejqu, kien li se jħalli lilna warajh.

Ngħidlu biex jieħu ħsiebna, sakemm nerġgħu niltaqgħu."

"Illum Jerome kieku għandu l-birthday u ma ridtx li tasal din il-ġurnata" - Josette


Xarabank ilu 21 sena jfittex affarijiet mhux tas-soltu, u f'21 sena tista' tgħid rajna kważi kollox.

KWAŻI.

Għaliex kull darba li niltaqgħu ma' xi ħaġa ġdida nirrealizzaw kemm hawn nies u affarijiet interessanti f'Malta li għadna ma skoprejniehomx!

Dan huwa Bambin armat għall-Milied, imma flok huwa armat ġo maxtura, sidu poġġih ġo

ta' karozza tal-Formula 1 u dawru b'ħafna karozzi żgħar Ferrari.

Pierre Vella huwa sid il-Bambin, u huwa wkoll wieħed mill-aktar persuni li jaħdmu bil-qalb favur is-sigurtà fit-toroq tagħna...IMMA huwa wkoll entużjast kbir tal-Formula 1, kif jixhed dan il-Bambin, li issa ilu jarmah fid-dar tiegħu għal dawn l-aħħar 4 snin.

Pierre jarma dan il-Bambin ġo

ta' vera ta' karozza tal-Formula 1.

"It-

ta' vera," spjegalna.

"Huwa oriġinali, bir-rim b'kollox, u jista' jitwaħħal ma' karozza tal-Formula 1, imma qatt ma ntuża."

Pierre ilu entużjast kbir tal-Formula 1 sa mis-snin 70, u mhux biss imur jara t-tlielaq tal-Formula 1 b'mod regolari, imma kellu wkoll l-opportunità li jiltaqa' ma' sewwieqa famużi ħafna, bħal Sebastian Vettel u Louis Hamilton.

kbir tal-Ferrari, u stqarr magħna li dis-sena, il-Ferrari ddiżappuntawh daqsxejn!

"Fil-fatt poġġejt il-Bambin fin-nofs, bil-Ferraris imdawrin miegħu, forsi jberikom u għall-istaġun li jmiss imorru ftit aħjar!" qalilna Pierre bid-daħka.

Pierre Vella huwa parti mit-tim ta' nies fi Transport Malta li jaħdmu favur is-sigurtà fit-toroq tagħna

Dan ir-raġel jarma l-Bambin tal-Milied ġo tyre ta' vera tal-Formula 1


Jacob Thompson se jiċċelebra l-Milied kmieni din is-sena.

Bħal kull tifel ieħor tal-età tiegħu, Jacob iħobb jilgħab Minecraft u Legos, u

kbir ta' Star Wars.

Huwa wkoll fotografu, kantant u ċajtier, imma fuq kollox iħobb ħafna l-pengwini.

Però Jacob għandu kanċer u iktar kmieni f'Ottubru t-tobba qalu lil familtu li probabbilment baqagħlu xahar biss ħajja.

Allura se jiċċelebraw il-Milied kmieni, u Jacob jixtieq lin-nies jiċċelebrawh miegħu billi jibagħtulu l-kartolini.

Qabel ma jiċċelebraw dan il-'Milied' li se jsir dan ix-xahar, Jacob talab lil kulħadd biex min irid jibgħatlu kartolina ħalli jiċċelebrawh miegħu.

Ħamest ijiem wara li qal x'jixtieq, Jacob kien diġà rċieva 100 kartolina minn madwar id-dinja.

Iċċelebrah miegħu billi tibgħatlu kartolina fuq dan l-indirizz:

Tibgħatlu kartolina lil dan it-tifel?


Għadha kemm spiċċat l-Istrina, u s-somma li nġabret din s-sena kienet somma ikbar minn kull somma oħra li qatt inġabret fl-istorja tal-Istrina - aktar minn €6,048,732.

Dan kollu grazzi għall-ġenerożità tal-Maltin, li għal sena oħra wieġbu għas-sejħa tal-

u mlew fond kbir li minnu, il-President se tkun tista' tqassam lil dawk li matul is-sena l-aktar ikollhom bżonn l-għajnuna.

"Tagħtux bl-intenzjoni li tista' tmiss lilkom," saħaq Peppi Azzopardi diversi drabi waqt l-Istrina.

"Imma ċċelebraw li intom b'saħħitkom, u wżaw is-saħħa li għandkom biex tgħinu lil min m'għandux saħħa."

Il-motto tal-Istrina din is-sena kien #jienalistrina, u l-preżentaturi tal-Istrina saħqu li ntagħżel dan il-motto għaliex kull persuna li tat id-donazzjoni tagħha kienet l-Istrina, għaliex l-Istrina tista' teżisti biss bis-saħħa tad-donazzjonijiet ta' kull wieħed u waħda minna.

Fl-Istrina din is-sena spikka ħafna Katriel, li huwa stess huwa marid u għandu kundizzjoni rari ħafna, imma seraq qalb il-Maltin u l-Għawdxin kollha meta fuq it-

qal li aħjar li l-kundizzjoni ġiet fuqu, għaliex hu b'saħħtu biżżejjed biex jiġġildilha.

Fil-fatt, fil-bidu nett tal-maratona, il-President, il-Prim Ministru, il-Kap tal-Oppożizzjoni u l-Arċisqof kollha ħadu spunt mill-kliem ta' Katriel biex huma wkoll iħeġġu lin-nies jagħtu d-donazzjonijiet tagħhom.

Katriel qal ukoll li jrid is-saħħa biex jgħin kemm jista' jkun nies, u hekk għamel illum fl-Istrina, għaliex kien hawn magħna mill-bidu sal-aħħar!

L-Istrina bdiet f'nofsinhar u spiċċat ftit wara nofsillejl u saret fil-Kumpless Sportiv tal-Kulleġġ ta' San Benedittu, Ħal Kirkop.

Il-flus li nġabru se jitqassmu matul is-sena lil dawk il-familji li jkollhom bżonn jitilgħu għall-kura barra minn Malta minħabba mard u kundizzjonijiet serji ħafna.

Grazzi kbira lil kulħadd!

Jinġabru €6,048,732 għall-Istrina - l-akbar somma li qatt inġabret


L-Arċisqof Emeritus Mons. Pawlu Cremona jgħaddi messaġġ lill-Arċisqof Charles Scicluna f'għeluq sninu.

"Nixtieq li nieħu din l-okkażjoni ta' għeluq is-snin ta' Monsinjur Arċisqof Scicluna biex nawguralu ħajja twila fil-qadi tal-Knisja.

Jiena nwiegħdu t-talb tiegħi biex l-Ispirtu s-Santu jkompli jimlieh bil-qawwa tiegħu u bl-għerf tiegħu ħalli jmexxina fit-triq li twassal, permezz tal-Knisja, lejn Ġesù.

Inwiegħdu l-lealtà sħiħa tiegħi lejh u l-kooperazzjoni sħiħa tiegħi lejh fil-qadi tal-Knisja hawnhekk ġewwa Malta.

Bħalissa fil-missjoni ġdida tiegħi bħala arċisqof emeritus, nixtieq inwiegħdu li,l-qadi pastorali tal-merħla li hi afdata proprju f'idejh, se nibqa' leali lejha u se nibqa' nserviha biex kemm jista' jkun il-Mulej iħossu komdu fil-Knisja tiegħu, iħossu tajjeb fil-Knisja tiegħu li tinsab hawn f'Malta.

Grazzi u awguri mill-ġdid Eċċellenza."

Ritratt: Il-Knisja f'Malta

Jekk ma kontx taf...

L-Eċċellenza tiegħu Monsijur Charles J.Scicluna, iben Emanuel u Maria Carmela, twieled f'Toronto, il-Kanada, nhar il-15 ta' Mejju, 1959.

Fl-2012, Mons. Scicluna ġie nnominat bħala Isqof Awżiljarju ta' Malta.

Huwa ġie kkonsagrat Isqof fl-24 ta' Novembru 2012 u fit-28 ta' Novembru 2012, tħabbret il-ħatra tiegħu bħala membru tal-Kongregazzjoni tad-Duttrina tal-Fidi tal-Vatikan.

Wara r-riżenja ta' Mons. Pawlu Cremona O.P minn Arċisqof ta' Malta, il-Papa Franġisku innomina lill-Mons.

Scicluna bħala amministraturr Appostolike

bis-setgħa li jmexxi l-Arċidjoċesi ta' Malta.

Fis-27 ta' Frar 2015, Mons. Scicluna nħatar Arċisqof ta' Malta mill-Papa Franġisku.

Erġa' għix l-ingress tal-Arċisqof ta' Malta bil-filmat t'hawn taħt:

BIL-FILMAT: Illum l-Arċisqof Scicluna jagħlaq 59 sena


Jista' jkun li qed ngħid hekk għax jiena Għawdxi u għandi naqra ta' soft spot għall-Għawdxin.

Imma m'hemmx x'tagħmel...kulħadd biased fuq xi ħaġa!

Jekk se tkun Għawdex matul dan il-

tal-Ewwel tas-Sena, hemm 3 presepji li ma tistax taqbiżhom inti u ddur fit-toroq ħelwin tal-gżira-oħt ta' Malta.

U ma tistax taqbiżhom għaliex kollha saru b'għan nobbli!

IL-PRESEPJU BIL-PERSONAĠĠI GĦAWDXIN...U LI DIS-SENA ŻIDULU LIL DUN ĠORĠ GRIMA

Erba' snin ilu, iż-żgħażagħ tas-Soċjetà Filarmonika La Stella bdew jibnu dak li semmewh:

Il-Presepju Għawdxi b'Differenza

, u dan għaliex fih hemm mhux biss il-personaġġi tradizzjonali li aħna mdorrijin naraw fil-presepji, imma fih ukoll pasturi ta' personaġġi tipiċi Għawdxin.

Hemm l-Isqfijiet Maltin, il-Papa Franġisku, l-artist innifsu, u din is-sena żiedu wkoll lil Dun Ġorġ Grima - il-qassis maħbub Għawdxi li qatta' ħajtu jaħdem fil-missjoni fil-Kenja, l-Etjopja u l-Brażil.

U wkoll, din is-sena żiedu lil Domenic Grech - il-kantant magħruf tal-band

u l-moħħ wara l-kanzunetti

Għawdex inti Djamant.

Anke x-xenografija tal-presepju tkun ispirata mill-pajsaġġ Għawdxi.

Din is-sena, il-presepju bnewh bil-pajsaġġ ta' Marsalforn.

Il-presepju qed jiġi esebit fil-binja ta' Radju Leħen il-Belt Victoria, fi Pjazza San Ġorġ, ir-Rabat.

Għal aktar informazzjoni dwar dan il-presepju u biex tkun taf il-ħinijiet tal-ftuħ, agħfas

IL-PRESEPJU LI JDUM JINBENA SITT XHUR U LI S'ISSA MARRU JARAWH NIES MILL-ARĠENTINA, URUGUAY, LATVIA u CHILE

Dan il-presepju qiegħed ġo garaxx man-naħa tal-lemin tal-Knisja ta' Għajnsielem u beda jinbena sitt xhur ilu.

Herman Mifsud, li bena dan il-presepju b'ħafna għajnuna mingħand sħabu Noel, Gilles, u Paul, beda jibni l-presepji meta kellu biss 5 snin.

Imma din is-sena ddeċieda li d-donazzjonijiet kollha li jirċievi mingħand in-nies li jmorru jaraw il-presepju se jagħtihom lil Puttinu, għaliex din is-sena hu u l-familja tiegħu ġew bżonn l-għajnuna ta' Puttinu u jixtieq li b'dan il-mod jgħinhom lura.

"Għandna tifla li diġà kellha titla' darba l-Ingilterra, u se titla' għal operazzjoni oħra dalwaqt, u allaħares ma kinux ta' Puttinu li għenuna ngħaddu minn din il-burraxka," qalli Herman.

"U għalhekk nixtieq li ngħinhom."

Il-presepju jidher li ġibed ukoll l-attenzjoni ta' ħafna nies li ġew jaraw minn barra minn Malta, fosthom mill-Aġentina, l-Urugwaj, il-Ċile, il-Latvja u l-Italja.

Il-presepju twil 24 pied u wiesa' 12-il pied u qiegħed fil-Pjazza ta' Għajnsielem.

Jekk qed tħares lejn il-Knisja trid timxi fuq in-naħa tal-lemin mal-Knisja.

Se jkun miftuħ mis-2:30pm sat-8:pm fil-jiem li ġejjin.

Qabel ma tmur tista' tara ftit filmati tal-presepju hawn:

IL-PRESEPJI TAŻ-ŻGĦAŻAGĦ TAL-QALA

Fil-Qala, mhux biss qed jagħmlu l-presepji, imma qed jgħallmu lit-tfal jagħmluhom ukoll, u f'din il-wirja tista' tara x-xogħol ta' nies professjonali u x-xogħol ta' tfal li għadhom jibdew jibnu.

Il-wirja se tku miftuħa wkoll nhar il-Ħadd u nhar it-Tnejn, fl-Ewwel tas-Sena, u se tibqa' miftuħa sal-Ħadd 7 ta' Jannar u tista' ssibha fis-sala taċ-ċentru parrokkjali tal-Qala.

Jekk se tkun Għawdex dal-weekend trid tara dawn it-3 presepji


Dan Valerio.

Jispikka għall-imħabba li għandu ġewwa fih.

Valerio huwa wieħed mill-applikanti li ntgħażel għall-isfida li qed jagħmel Xarabank b'tal-linja.

Valerio se jkun qed jagħmel ġimgħa mingħajr il-karozza personali tiegħu u se juża tal-linja biss, biċ-ċans li jirbaħ €3,000.

Għal-laqgħa li kellu ma' Peppi u Anita ġie b'ritratt tiegħu u tas-sieħba tiegħu Joyce.

Joyce kienet ikbar minnu u bdew joħorġu flimkien u spiċċaw bi mħabba kbira bejniethom.

Però dan ir-ritratt, Valerio ma ridniex li ntellgħuh fuq l-iscreen il-kbir.

"Dak ir-ritratt għamlitu hi u ma ridtux jinfetaħ.

Hu memorja tagħha.

Kienet tfisser kollox għalija.

Ħabbejtha tard imma ħabbejtha ta' veru.

Kienu għaxar snin sbieħ.

Kienu jgħidulna d-di u d-do għax dejjem flimkien," jgħidilna Valerio.

Meta kienet l-isptar kien hemm mument fejn Valerio spiċċa waħdu.

"Mietet f'idejja.

It-tfal tagħha kienu kollha d-dar tagħna u meta ġew lura mid-dar qaluli li riedet tmut f'idejja waħdi miegħi.

Din għadni ngħożżha sal-lum.

Kienet mara ta' vera għalija, minkejja li kienet 17-il sena ikbar minni.

L-isbaħ sodisfazzjoni hu meta qaltli li lanqas ir-raġel tagħha ma taha, l-imħabba li tajtha jiena," jistqarr Valerio.

Joyce kien kunjomha Edith Hoare.

"Meta konna mmorru l-visti kienu

jgħajtulha Joyce Edith u ma jgħidux 'Hoare'.

Jiena qatt ma kelli problema b'kunjomha iżda l-Maltin u l-Għawdxin kienu jħossuhom imbarazzati minħabba li l-kelma tfisser prostituzzjoni.

Meta għalqet sena u nofs, għamiltilha quddiesa u lis-saċerdot għedtlu biex jgħidu kunjomha wkoll," jispjegalna Valerio.

Minħabba li kienet il-

tiegħu, Valerio ma kienx jitqarben u din kienet tweġġa' ħafna lil Joyce.

"Il-Papa Franġisku qal li dawn in-nies ma għandhomx ikunu iżolati la jkunu qegħdin fit-tajjeb u b'hekk ma jistgħux ikunu mċaħħdin mis-sagrament.

Kont mort inkellem qassis f'Ta' Pinu u qalli biex immur nitqarben.

Pero' Joyce ma setgħetx tifraħ għax hi kienet diġà l-isptar," jgħidilna Valerio.

Itemm jgħidilna li jitlobha biex tgħinu jkompli b'ħajtu.

BIL-FILMAT: "Kienet qaltli li lanqas ir-raġel tagħha ma taha l-imħabba li tajtha jien" - Valerio


Iċ-ċkejkna Ellie qiegħda l-Ingilterra għall-kura.

Ilha hemm 8 xhur.

Ellie qed tagħmel sa 12-il siegħa kuljum taħt dawl apposta, inkellha jsirilha ħsara f'moħħha.

"Ma tistax tgħix mingħajr dawl għax inkella jitla' f'moħħha u tagħmel ħsara fil-moħħ," tispjegalna Jeclohan, omm Ellie.

Ellie qed tistenna trapjant tal-fwied.

"Kellu bżonn il-Bambin jibgħatilha fwied tajjeb biex tibqa' għomorha bih."

Imma ommha tibża'.

"Nibża' ħabba l-fwied tat-tifla għax jekk jirrifjutah il-ġisem, ma nafx x'jiġri mit-tifla."

Bħalissa qed jgħixu fi

ta' Puttinu u ma jafux meta ġejjin lura.

"Lanqas temmen hux?

Tibqa' tistaqsi, 'Imma veru qed jiġrilna hekk?'

Tisma' ħafna stejjer imma ma tobsorx li se jiġri lilek."

Omm Ellie tgħix għaliha u għaż-żewġ uliedha tagħha.

"Ifissru kollox.

L-ewwel huma.

Meta tkun omm, tkun taf xi jiġifieri."

Mat-80 familja fix-xahar imorru l-Ingilterra għall-kura.

Għalhekk matul il-maratona ta' nhar il-Ġimgħa, is-Sibt u l-Ħadd, ftakar f'Puttinu.

Intom tistgħu tgħinu billi tattendu l-Marsa Sports Club jew iċċemplu u tkunu bħal dejjem ġenerużi.

Ara din l-intervista li konna għamilna għall-programm ta' Puttinu:

BIL-FILMAT: Din it-tifla Maltija ilha 8 xhur l-Ingilterra tistenna fwied


Dan il-presepju huwa magħmul KOLLU bil-ħaxix u l-frott.

KOLLU jiġifieri KOLLU - l-art, il-ħitan, l-għerien, il-bini, il-pasturi...kollox!

U għalkemm timmaġina li presepju bħal dan jieħu ħafna ġimgħat biex tibnih, il-moħħ warajh kellu jlestih f'jumejn biss!

Franco Ciangura, li huwa wkoll il-moħħ wara l-fenomenu ta' Betlem f'Għajnsielem, ġietu f'moħħu li jibni dan il-presepju 20 sena ilu, fl-1997, ħafna snin qabel ma faqqsitlu f'moħħu l-idea ta' Betlem f'Għajnsielem.

U għal dawk li qed isaqsu...le...il-presepju m'għadux jeżisti.

Kif immaġinajtu li għadu tajjeb dak il-frott u l-ħaxix kollu wara 20 sena?!

Franco dam ġimgħat sħaħ jaħseb kif jista' jibni presepju ta' dan it-tip, u fl-aħħar, meta ħass li għandu idea ċara f'moħħu, ġab il-ħaxix u l-frott kollu fil-Ministeru ta' Għawdex u bnieh kollu f'jumejn, biex il-ħaxix u l-frott ma jilħaqx jitħassar.

U mhux hekk biss...imma l-presepju kellu jitqiegħed għall-wiri ġo friġġ kbira -

ta' supermarket

twil żewġ metri u nofs!

Il-blat kien magħmul mill-qlub tal-qaqoċċ, in-ngħaġ mill-pastard, l-anġli mill-

, il-fjammi tan-nar kienu magħmulin mill-filfel, id-djar imnaqqxin fil-qargħa ħamra, il-kpiepel tas-slaten maġi magħmulin mill-bżar aħmar u l-uċuh naqqaxhom il-ħabib tiegħu Paul fil-karrotti.

U l-uċuh kellhom jibdluhom darbtejn!

B'kollox, Franco u Paul użaw 165KG ta' ħaxix u frott, u l-presepju kien maħdmum tajjeb biżżejjed biex iservi ħmistax-il ġurnata, imma dawn il-filmati imprezzabbli se jibqgħu għal dejjem:

BIL-FILMAT: Dan il-presepju mibni KOLLU bil-ħaxix u l-frott


In-nuqqas tal-ħalib ikkulurit qed jinħass u George ħareġ b'soluzzjoni għal min jixtieq tazza ħalib ikkulurita.

Wara li ħafna nies qajmu kontroversja sħiħa fuq it-tapp, George kien ħareġ filmat jispjega l-benefiċċji li kartuna tal-ħalib jkollha tapp.

"L-ewwel filmat għamiltu għax smajt ħafna nies jgħidu fuq it-tapp.

Kont għadni kemm ġejt lura mill-baħar u rajt

fuq Facebook li tefgħet ħabibti jgħid:

Xi kull waħda hawn Malta dejjem jeqirdu l-Maltin u qatt ma jieħdu pjaċir bl-affarijiet li għandhom

U dak il-ħin ġietni l-idea li nagħmel filmat biex nispjega li l-għala l-kartuna hija aħjar bit-tapp.

U mix-xejn, il-filmat spiċċaw rawh mal-107,000 darba," jgħidilna George.

Milux il-Benna kkonfermat li naqas il-ħalib bil-kulur minħabba li ma ħarġux mill-kedda tas-sħana.

U George ħareġ filmat ieħor.

"Issa li qed jonqos il-ħalib bil-kulur, kulħadd qed isaqsini jekk se nagħmel filmat ieħor.

Bdejt ngħid hawn affarijiet oħra li bihom nista' nagħmel il-

u ddeċidejt li nitfa' filmat.

Ħafna nies qgħadu jiskantaw li ċerti ħwienet m'għandhomx il-

u bil-coconut, yogurt u ġam urejthom kif wieħed jista' jagħmilhom mid-dar bla ebda problemi.

Tant kemm ġie tajjeb li lanqas it-tifel ma induna li għamiltu jiena, tant kemm kellu l-istess togħma."

Il-filmati qed iduru sew, u magħna jikkonferma li mhux se jiddejjaq jagħmel filmat ieħor.

BIL-FILMATI: B'mod ikkulurit jispjega kif jagħti l-kulur lill-ħalib


Illum l-alpaca Bjorn mar sal-iskola ta' Santa Margerita, Bormla.

Aħna tkellimna ma' Anton Rea Cutajar, mill-Arka ta' Noe, li ftit tal-ħin ilu flimkien ma' Bjorn marru sal-iskola ta' Bormla.

Bħalissa qed issir kampanja, li fiha Anton flimkien ma' annimal mill-Arka ta' Noe, imorru sal-iskejjel.

"Bħalissa qed issir din il-kampanja biex nedukaw lit-tfal għal mal-annimali.

Ħafna mit-tfal imorru jiġru huma fuq l-annimali.

Issa aħna qed ngħallmuhom lit-tfal li l-annimali ma tridx tiġri fuqhom, imma tħallihom jiġu huma biex jintegraw miegħek."

Din mhux l-ewwel darba li Bjorn mar fl-iskejjel u Anton jgħidilna għaliex sejjer Bjorn.

"Illum lill-istudenti se nġibilhom lil Alpaca għax huwa wieħed mill-iktar annimali

li jeżisti.

Illum se noqogħdu nitkellmu fuqu.

Għat-tfal din xi ħaġa ġdida, imma t-tfal jieħu pjaċir ħafna.

Għall-ewwel l-istudenti jibdew jgħajtu, u tista' timmaġina r-reazzjoni tagħhom."

Anton jgħidilna li l-għala semmew lil din l-alpaca Bjorn.

"L-alpaca semmejnieh Bjorn għaliex dakinhar li twieled konna għamilna attività għall-ALS, fejn konna ġbarna l-flus u għamilna l-flokkijiet bi kliem

Itemm b'messaġġ għat-tfal: "Il-messaġġ huwa biex it-tfal ikunu konxji ta' kemm l-annimali huma importanti fil-ħajja."

BIL-FILMAT: X'inhu jagħmel dan l-alpaca f'klassi tal-iskola?


Eluf ta' Maltin u Għawdxin għadhom ixxukkjati bl-aħbar li l-koppja komika Danusan se jinfirdu darba għal dejjem.

Konna ilna nisimgħu b'din ix-xniegħa, imma lbieraħ (il-Ġimgħa) ikkonfermajnieha u konna f'pożizzjoni li nħabbruha fuq il-paġna ta' Facebook ta' Xarabank.

Minn dak il-ħin, l-uffiċċju ta' Xarabank daħlulna baraxx ta' telefonati u

jistaqsuna għalfejn ġara hekk.

Dan is-sit għadu qed jipprova jikseb aktar informazzjoni dwar ir-raġuni jew raġunijiet għalfejn Danusan iġġieldu, u jidher li llum (is-Sibt) f'nofsinhar se jkunu qed jagħmlu Konferenza tal-Aħbarijiet fuq il-paġna ta' Facebook tagħhom li fiha se jagħtu r-raġunijiet tagħhom għalfejn mhux se jibqgħu "d-Danusan."

L-aħbar xterdet bħal-leħħa ta' berqa wara li lbieraħ, fuq il-paġna ta' Facebook ta' Xarabank tellajna

ta' Peppi Azzopardi jispjega li d-Danusan mhux se jkunu aktar f'Xarabank għaliex se jinfirdu.

"Din hija xi ħaġa li lili tinkwetani, mhux biss għaliex Danusan huma koppja li jagħmlu satira tajba ħafna f'Malta, imma anke għaliex f'Xarabank ta' spiss ikunu protagonisti bħala Josh u Sean," qal Peppi Azzopardi fil-

"U jiena ngħid...issa x'se nagħmlu mingħajr Danusan?" kompla b'diqa u b'vuċi miksura.

Daniel Chircop u Chrysander Agius, iktar magħrufa bħala d-duo DANUSAN, bdew l-karriera tagħhom flimkien madwar tmintax-il sena ilu fuq NET TV, f'diversi produzzjonijiet bħal Mini Bugz u Zinners.

Minn hemmhekk, imbagħad, komplew biex mxew fuq stazzjonijiet oħra fosthom ONE TV u TVM fejn ħadmu produzzjonijiet oħra varji bħal Teletubi, Skartoċċ u VIP Show.

Għal dawn l-aħħar snin kienu wkoll fuq ir-radju.

Fl-2004 kienu jiffurmaw parti mill-grupp komiku ZOO, u għal dawn l-aħħar ħames snin iffurmaw id-duo popolari DANUSAN b'karratri famużi mal-Maltin, bħal Josh u Sean, il-Fuzzy, Vinnie, u Ġorġ l-Għannej tal-Mulej, fost ohrajn.

Sal-bieraħ stess, Danusan kienu għadhom fuq ir-radju bil-

tagħhom u waranofsinhar dehru wkoll fuq il-programm li jippreżentaw flimkien -

Aktar informazzjoni hekk kif tidħlilna.

Eluf ta' Maltin ixxukkjati bl-aħbar li Danusan se jinfirdu


Ilbieraħ il-kantant Gianluca Bezzina żżewweġ lil Vanessa u jistqarr li din kienet l-isbaħ ġurnata ta' ħajtu.

"Din kienet l-isbaħ ġurnata ta' ħajti.

Minn xħin qomt sa xħin irqadt għax iżżewwiġt lil tfajla li naf li hija perfetta għalija, hija l-iktar tfajla li nħobb fid-dinja u kollox kien perfett mill-bidu sal-aħħar," jgħidilna Gianluca.

Gianluca jirrakkontalna kif iltaqgħu seba' snin ilu.

"Ma konniex nafu lil xulxin u seba' snin ilu kien hemm

Ġiżwita li kien jaf li jiena nkanta u li anke Vanessa tkanta.

Laqqagħna flimkien u staqsietna jekk nitħajrux inkantaw flimkien għal ġimgħa sħiħa fil-laqgħa li kienet qed issir għall-provinċjali tal-Ġiżwiti f'Malta.

Aħna għedna għalxiex le u minn hemm iltqajna, sirna ħbieb u bqajna nitkellmu sakemm il-ħbiberija tagħna nibtet f'relazzjoni," jirrakkontalna Gianluca.

Ritratt: Gianluca u Vanessa jiżżewġu (Joni Videography)

Kif ipproponielha?

"Konna ħa mmorru nimxu fomm ir-riħ u wara ġurnata baħar flimkien, inżilt għarkuptejja, ipproponejtilha u qaltli iva."

Gianluca jistqarr li jinsab ħerqan għall-ħajja miżżewġa.

"Aħna ngħinu lil xulxin fil-ħajja ta' kuljum, nikkomunikaw ħafna u minn dak lat ma naħsibx li ħa jinbidlu wisq l-affarijiet.

Fl-istess ħin ninsabu ħerqanin li t-tnejn li aħna familja ġdida fejn se nieħdu d-deċiżjonijiet li se jkunu tagħna t-tnejn biss.

Però l-familja tiegħi u tagħha se jkunu involuti ħafna u ninsabu ħerqanin għal din il-ħajja ġdid," jgħidilna Gianluca.

Filwaqt li se jqattgħu ġimagħtejn il-Kanada, bħalissa jinsabu Għawdex.

"Minn wara t-tieġ bqajna sejrin mill-ewwel f'lukanda ġewwa Għawdex biex inqattgħu naqra ħin flimkien.

Ma tantx domna waħedna għax illum telgħu l-familja tiegħi u l-familja tagħha.

Seta' ma jonqosx li d-diskors waqa' fuq it-tieġ u fuq kemm kulħadd ħa gost," jgħidilna Gianluca.

Seta' ma jonqosx li Gianluca jkanta fit-tieġ tiegħu:

It-tim ta' Xarabank jawgura lil Gianluca u lil Vanessa ħajja miżżewġa feliċi.

BIL-FILMAT: "Ilbieraħ kienet l-isbaħ ġurnata ta' ħajti" – Gianluca


Il-bajja tar-Ramla l-Ħamra tinkesa bil-bram.

Fil-jiem li għaddew, intlemħu miljuni ta' bram f'San Tumas, f'Marsascala, ix-Xgħajra, l-Imsida u Baħar iċ-Ċagħaq.

Issa din l-invażjoni tal-bram waslet Għawdex ukoll, kif tistgħu taraw fil-filmat t'hawn taħt.

Il-Professur Alan Deidun, li jmexxi

ftit jiem ilu kien kiteb li f'Jannar li għadda kien bassar li din il-brama, li jsejħulha

, se tiġi iktar kmieni u probabbilment se tkun f'propozzjonijiet ikbar.

Għalhekk, jekk sejjer sa Għawdex, oqgħod attent inti u tgħum.

BIL-FILMAT: Jekk sejjer tgħum Għawdex ...


Xarabank.com.mt ikkuntattja ħabiba tal-ġurnalista Daphne Caruana Galizia, li irrakkontat kif ftit sigħat qabel ma seħħ l-attakk fuqha kienet qed titkellem magħha fuq whatsapp.

Din tirrakkonta kif it-Tnejn għall-ħabta tas-siegħa u nofs ta' filgħodu, tirċievi messaġġ mingħand Daphne Carauana Galizia li fih staqsitha fuq it-tfal tagħha għaliex bdiet tinkwieta għalihom.

Kemm-il darba konna nitkellmu imma dakinhar ma stennejtx li ħa tibgħatli, u tistaqsini fuq it-tfal tiegħi.

Kienet ħabiba tal-qalb u vera apprezzajt li bdiet tinkwieta għat-tfal tiegħi. - Ħabiba ta' Daphne.

Hi tirrakkonta kif baqgħu jitkellmu fuq it-tfal u fuq xi

oħrajn kemm serji kif ukoll ta' ħbieb.

Baqgħu jitkellmu sa xi s-2:30 ta' filgħodu.

Tgħid ukoll kif qabel ma' temmew il-konverżazzjoni tagħhom Daphne qaltilha biex iżżommha aġġornata kif baqgħt minħabba t-tfal.

Qisha bħal donnha kienet taf, u riedet tkun moħħha mistrieħ li t-tfal tiegħi huma

. -Ħabiba ta' Daphne.

Pero' bħal ma' kulħadd jaf, sfortunatament Daphne Caruana Galizia nqatlet b'karozza bomba għall-ħabta tat-3 ta' waranofsinhar.

Il-ħabiba tagħha tistqarr li meta semgħet bil-mewt ta' Daphne ħadet xokk kbir immens li anke bkiet, għaliex ma stennitiex.

Ħadd xokk kbir u kbejt ta' veru u minn qalbi.

Ma stennejtx li ftit siegħat wara li kont qed inkellima kellha tħallina hekk, b'dan il-mod.

Mistoqsija dwar Daphne, il-ħabiba tagħha qalet li l-karattru ta' Daphne kien l-oppost ta' kif kien jidher fuq il-blogg tagħha.

Kienet differenti minn kif tidher mill-artikli tagħha... mara intelliġentissima, introverta ... ma kellhiex ħażen fiha, kienet twajba wisq.

Ma kinitx sempliċiment ġurnalista, kien jimpurta minn dawk ta' madwara.

Il-ħabiba tagħha tirrakkonta kif għalkemm Daphne ħallitna, żammet kelmtha magħha u bagħtitilha

tgħidilha kif baqgħet rigward it-tfal tagħha, l-Erbgħa 18 t'Ottubru.

Kellna xi ħaġa li żgur konna komuni fiha... l-imħabba li għandna għat-tfal tagħna.

Malta mhux ser tkun l-istess mingħajrha, żgur li le

ESKLUSSIVA - L-aħħar konverżazzjoni ta' Daphne Caruana Galizia fuq whatsapp


M'għadux jismu

sar il-

, imma għadu l-istess rapper oriġinali li Malta kollha ħabbitu meta ħareġ l-ewwel CD tiegħu!

Issa ħareġ kanzunetta b'tema li forsi l-inqas stennejnieh li jkanta dwarha - talba lill-Mulej.

Il-kanzunetta jisimha "Mument ta' Skiet" u hija forma ta' talba li l-

jgħid lil Alla.

Fil-kanzunetta jitkellem u jargumenta ma' Alla dwar il-ferħ li mhux dejjem jirnexxielu jsib f'ħajtu.

"Missier li inti fis-smewwiet, żomm idejk fuqi, begħdni mill-inkwiet," ikanta l-

u jistqarr li għalkemm jafuh ħafna nies u għamel is-suċċess li ħafna nies joħolmu li xi darba jaslu li jagħmlu, xorta mhux dejjem iħossu ferħan, u jammetti li jitlob, u għalkemm ġieli "waħħal f'Alla" f'mumenti diffiċli, xorta jmur jiġri għandu meta jħossu mgħaffeġ.

Il-kanzunetta tispiċċa bil-kelmiet: "Ma narakx imma naf li qiegħed hemm, bħal kull talba din nagħlaqha billi ngħid 'Ammen'."

Il-kanzunetta kitibha flimkien mal-kompożitur Elton Zarb tista' tismagħha u tara l-

tagħhha hawn:

Mhuwiex xi sigriet li l-

għadda minn ħafna tbatija f'ħajtu.

Ftit xhur ilu, f'Xarabank konna wrejna intervista li għamilna miegħu fil-karozza, u fiha rrakkonta fost l-oħrajn kif għadda minn ħafna

u għex fil-faqar, sakemm darba waħda kien hemm mara li semgħet kanzunetta li kiteb, u ħeġġitu biex ikompli jikteb, u minn hemm sar fenomenu kbir f'Malta u sar wieħed mill-aktar artisti Maltin li qatt biegħu CDs.

Tista' tara dik l-intervista li konna għamilna miegħu fil-karozza hawn:

Il-Hooligan jirritorna...b'kanzunetta forma ta' talba lill-Mulej


Il-preżentatriċi Ramona Attard u s-sieħeb tagħha Andrew qabżu għal tifel li kien qed jiġi msawwat minn missieru fil-karozza.

Aħna tkellimna ma' Ramona li tgħidilna kif rat din ix-xena meta kienet fil-karozza ma' bintha.

"Ilbieraħ morna nieħdu ġelat minn Baħar iċ-Ċagħaq u bqajt fil-karozza għax kelli lit-tifla rieqda.

F'daqqa waħda ffriżajt għax rajt raġel ikaxkar lit-tifel tiegħu, li forsi kellu 5 jew 6 snin, u jidgħi miegħu, sakemm imbagħad refgħu għal ġol karozza u qabad jagħtih fil-karozza."

Ramona tinżel biex tintervjeni.

"Dak il-ħin kien hemm Andrew ħdejja u saqsieni xi ġrali għax rani bajda.

Ħares hu u ra dik ix-xena.

Dak il-ħin qbadt, inżilt mill-karozza, mort fuqu, ħabbatlu mat-tieqa u għedtlu, 'Inti bis-serjetà qed tagħmel hekk lit-tifel?

Imissek tistħi.'

Kien l-istint tiegħi li wassalni biex nagħmel hekk għax lanqas ħsibt qabel."

Tinqala' kommozzjoni.

"Rajt mara ġejja u saqsejtha, 'Dan it-tifel tiegħek?

Taf li qed isawtu?'

Dak il-ħin qaltli biex ma nindaħalx u biex nieħu ħsieb tiegħi.

Weġbitha, 'Intom bis-serjetà?

Mela għax tagħkom, tistgħu ssawtuh?'

Wara jintervjeni Andrew li beda jaqbeż għat-tifel ukoll, sakemm jaqla' daqqa ta' ponn minn raġel.

"Missier t-tifel niżel għal Andrew u beda jersaq viċin ta' wiċċu biex jipprova jistieden għall-ġlied.

Aħna bqajna kalmi.

Però mbagħad ġie raġel anzjan ieħor li naħseb kien jiġi minnhom, flimkien ma' tfajla oħra, u pprova jressaq lura lil missier minn ħdejn Andrew.

Imbagħad f'daqqa waħda, it-tfajla wkoll bdiet tgħid biex ma nindaħlux.

Bdejna ngħidulha, 'Eħe nindaħlu, mela lit-tfal tagħmilhom hekk?

L-ewwel ħaġa qegħdin f'post pubbliku u lanqas li kieku, ma tistax issawwat lit-tfal.'

U f'daqqa u l-ħin, l-anzjan qabad u ta daqqa ta' ponn lil Andrew."

Din is-sitwazzjoni esklat, u Ramona filwaqt li tispjegalna kif il-familja telqet, tistqarr li l-unika dispjaċir li għandha hi li ma laħqitx ħadet in-

biex tirrapporta minħabba li l-affarijiet ġraw malajr.

"Xħin rawha li qed teskala, telqu 'l hemm.

Andrew dalgħodu qam b'għonqu mtarrax.

Però l-iktar ħaġa li jiena xxokkjajta biha hi li Baħar iċ-Ċagħaq kien ippakkjat nies u ħadd ma intervjena.

Nixtieq li titqajjem kuxjenza għax dawn l-affarijiet m'għandhomx ikunu aċċettabbli.

Nifhem li forsi taqbiżlek u li tgħajjat ftit mat-tfal imma mhux li ssawwat lit-tifel, wara li tkun kaxkartu u tkellimt ħażin mat-tifel fil-karozza.

Jekk ma jintervjenix, tal-inqas irrapporta."

Ċempel lill-Aġenzja Apoġġ fuq 179 biex tirrapporta abbuż fuq tfal.

Jaqla' daqqa ta' ponn wara li qabeż għal tifel li kien qed jiġi msawwat minn missieru


Gianluca Bezzina il-kantant li rrapreżenta lil Malta fl-Eurovision fl-2013 iżżewweġ ftit tas-sigħat ilu.

F'ritratt li tefa' aktar kmieni dalgħodu, Gianluca esprima l-eċitament tiegħu li ser jiżżewwġ lill-maħbuba tiegħu Vanessa.

Hu kiteb li Vanessa għalih mhux biss hija l-maħbuba imma l-aktar persuna favorita' tiegħu, il-ħabiba tal-qalb tiegħu u li għalih hija l-isbaħ mara.

Filwaqt li tefa' xi ritratti ħelwin tagħhom flimkien.

Ftit tal-ħin ilu Gianluca reġa' tefa' ritratt.

Ritratt li ħadu ftit tal-minuti wara li żżewweġ li fih jidher hu fil-karozza ma' dawk li jidru x-xhieda.

Nawguraw lil Gianluca u lil Vanessa l-isbaħ xewqat u aktar snin ta' mħabba u saħħa.

Jiżżewweġ il-kantant Gianluca Bezzina


Id-Danusan għadhom kif bdew trasmissjoni ta' Konferenza tal-Aħbarijiet LIVE wara li lbieraħ ħarġet l-aħbar li din il-koppja komika se jisfaxxaw u jinfirdu għal dejjem.

Il-Konferenza tal-Aħbarijiet qed tixxandar live fuq Facebook, qed titmexxa minn PJ Vassallo Mintoff, u hemm preżenti għaliha kemm Daniel u kemm Sander.

Jidher li hemm ukoll xi ġurnalisti preżenti li mistennijin jgħaddu d-domandi tagħhom.

Tista' tara l-Konferenza tal-Aħbarijiet LIVE hawn:

Il-kaos qam ilbieraħ (il-Ġimgħa) waranofsinhar, wara li fuq il-paġna ta' Facebook ta' Xarabank tellajna

ta' Peppi Azzopardi jispjega li d-Danusan mhux se jkunu aktar f'Xarabank għaliex se jinfirdu.

"Din hija xi ħaġa li lili tinkwetani mhux biss għaliex Danusan huma koppja li jagħmlu satira tajba ħafna f'Malta, imma anke għaliex f'Xarabank ta' spiss ikunu protagonisti bħala Josh u Sean," qal Peppi Azzopardi fil-

"U jiena ngħid...issa x'se nagħmlu mingħajr Danusan?" kompla b'diqa u b'vuċi miksura.

Jidher li d-diżgwit bejn il-koppja beda fil-Milied, meta Sander ta lil Daniel rigal li tawh meta mar jilgħab f'Ħadd Għalik.

Jidher li Daniel ħa għalih bl-ikrah għal dan l-aġir ta' Sander, u sostna li hija tal-mistħija li s-sieħeb tiegħu lanqas biss poġġa ftit ħsieb fir-rigal li kien se jagħtih.

U għalhekk, it-tnejn li huma huma mistennija li jiġġieldu ras imb'ras f'xow speċjali li se jsir fl-aħħar

ta' Frar, fit-Teatru Sir Temi Zammit, l-Università.

Ix-xow se jkun jismu

Preżenti għall-Konferenza tal-Aħbarijiet jidher li hemm ukoll XI ġurnalisti li qed jistaqsu l-mistoqsijiet.

Mill-informazzjoni li rnexxielu jiġbor dan is-sit, jidher li fix-xow, il-palk se jiġi trasformat f'

u l-udjenza se tkun tista' tara l-"ġlieda" live 360

Dan billi n-nies fl-udjenza se jkunu jistgħu jagħżlu li jpoġġu fejn jixtiequ, skont jekk hux qed jissapportjaw lil Daniel jew lil Sander.

Dan is-sit tkellem ukoll ma' sorsi qrib ix-xow, li kkonfermawlu li preżenti se jkun hemm ukoll terapista li se jipprova jagħmilha ta' medjatur bit-tama li jissolva l-kunflitt bejn dawn iż-żewġ komiċi Maltin.

Għal aktar informazzjoni tista' tidħol fuq danusan.com

KONFERENZA TAL-AĦBARIJIET DANUSAN: Qed tiġri bħalissa


L-attur Charles Thake miet is-Sibt li għadda fl-età ta' 90 sena.

Aħna tkellimna ma' ibnu, David Thake, li jgħidilna kif ħa l-aħbar li miet missieru eżatt kif kien ħa jaqbad ajruplan.

"Kont qiegħed fl-ajruport ta' Chicago biex naqbad titjira lejn Franza biex niġi lura lejn Malta.

Kienu qaluli li l-papà kien ħassu ftit ħażin filgħodu, però mbagħad kien qaleb għall-aħjar.

Kont għedt lil ħuti li malli nasal Malta mmur narah għax moħħi kien mistrieħ li kien qaleb għall-aħjar.

Però f'ħin minnhom irċevejt telefonata mingħand ħija illi qalli li kien għadu kemm miet il-papà."

Charles miet mewta trankwilla.

"Minn dak li sirt naf mingħand ħuti, il-papà miet mewta trankwilla.

Kien iħobb jilgħab b'r

u talab lill-infermiera biex tagħtihielu.

Kien qed jilgħab biha, u talab għal tazza ilma, u sakemm ħarġet u reġgħet lura, miet.

Hija sensazzjoni tal-biża' li titlef lil missierek meta inti tkun 'il bogħod minnu."

David jgħidilna kif għal missieru, il-familja kienet iċ-ċentru ta' ħajtu.

"Il-papà għal kull tifel huwa l-

Il-persuna li mit-tfulitek jurik kif għandek timxi il-passi tal-ħajja.

Min ikollu l-isfortuna li jkollu lil missieru li ma jagħtihx din id-direzzjoni jbati tul ħajtu kollha.

Jiena u ħuti, konna ffortunati li kellna persuna bħall-papà illi kellu l-familja bħala ċ-ċentru ta' ħajtu.

Il-papà tiegħi mill-ewwel ġranet li bena l-familja mal-mamà, kien iddedika ħajtu kompletament għall-familja tiegħu."

Jistqarr li missieru kien kapaċi jirrealta ma' kulħadd.

"Il-papà kien uniku.

Fir-realtà kulħadd huwa uniku imma kien persuna li fid-dar konna naraw bniedem differenti minn kif kienu jarawh in-nies.

Filwaqt li kien wiċċ pubbliku u kellu impenn lejn dik il-parti tal-ħajja professjonali tiegħu, id-dar konna naraw missier normali.

Kien isus warajna fil-

u jara li ħadd ma jtawwal ilsienu.

Fi tfuliti qattajt ħafna żmien mal-papà u kont immur miegħu fil-postijiet kollha fejn kien jagħmel xi

Allura meta kont immur miegħu, kont narah bħala bniedem li kien kapaċi jirrealta ma' kulħadd.

Mill-iktar persuna intelliġenti għall-iktar persuna fqir.

Kien jirrealta u jitkellem bil-lingwa ta' kulħadd."

Ritratt: Ġorġ Mallia

Jispjegalna kif minkejja li kien jiċċajta fuq kollox, kellu prinċipji sodi.

"Kellu sens umoristiku li kien jaf jagħmel ċajta minn kollox.

Però kellu prinċipji sodi ħafna dwar dak li kien sewwa u dak li ma kienx sewwa.

Filwaqt illi kien persuna toleranti ħafna, affarijiet li forsi aħna noħduhom bħala parti normali fis-soċjetà, bħal persuni

persuni separati u divorzjati, il-papà filwaqt li kellu l-prinċipji tiegħu, qatt ma kien jikkundanna lil ħadd.

Però ma kienx ifisser illi qed ibiddel kif jaħsibha jew dak li jidhirlu li huwa sewwa."

Charles jibqa' mfakkar għal partijiet komiċi tiegħu fit-teatru u fit-televiżjoni.

L-aħħar tislima se tingħata nhar l-Erbgħa li ġej, fis-Santwarju tal-Ħniena Divina, San Pawl tat-Tarġa, fis-14:00pm.

"Tal-biża' li sirt naf li miet missieri eżatt kif ħa naqbad ajruplan" - David Thake


Għal dawk kollha li kienu qed jippjanaw li llejla jqattghu

s-serata tagħhom billi jmorru jaraw id-dramm 'Qaħba Jien?'

Minħabba ċirkostanzi li ma kin

ux fil-kontroll tal-produtturi dan id-dramm kellu jiġi pospost għal nhar il-Erbgħa 8 ta' Novembru fit-20:00 fit-Teatru ta' San Ġakbu il-Belt Valletta.

Is-serata ta' għada l-Ħadd 5 ta' Novembru ser issir xorta waħda.

Il-kitieb ta' Qahba Jien?

Joe Julian Farrugia, flimkien mal-kast kollu ta' din il-produzzjoni jiskużaw ruħhom ta' kull inkonvenjent.

Dawk kollha li jridu jibbukkjaw post biex jaraw dan id-dramm jistgħu j

agħmlu dan billi jidħlu fis-sit ta'

'QAĦBA JIEN?' SER ISSIR GĦADA U L-ERBGĦA


Il-bniedem li vvinta l-

għadu kif rebaħ l-Unur tal-Impjegatur tas-Sena' fis-serata tal-Premju Ħaddiem tas-Sena, organizzata mill-Gvern.

Ivan Calleja fetaħ l-ewwel

f'Ħaż-Żebbuġ 7 snin ilu, u minn dakinhar, ma ħarisx lura, minkejja l-kompetizzjoni enormi li għandu ma' stabbilimenti kbar oħra li jbiegħu l-ikel u l-affarijiet tad-dar.

Illum Ivan irnexxielu jiftaħ 50

iħaddem aktar minn 400 impjegat, u ġie ddikjarat bħala l-Impjegatur tas-Sena għall-inizjattivi li jieħu biex jgħin lill-ħaddiema tiegħu u lin-nies fil-bżonn.

"Biex tagħmel suċċess irid ikollok tliet affarijiet: trid tkun umli, irid ikollok viżjoni ta' fejn trid tasal, u trid tkun taf kif tqassam il-ġid tiegħek bl-aqwa mod biex igawdi kulħadd," spjegalna Andrew Attard, l-

"U Ivan għandu dawk it-tliet kwalitajiet."

Il-Premju tal-Impjegatur tas-Sena jingħata lil dak l-intraprenditur li mhux biss ikun għamel suċċess kbir fin-negozju tiegħu, imma wkoll li jkun uża l-ġid li ħoloq biex itejjeb il-qagħda tas-soċjetà.

U f'din il-ħaġa lil Ivan ma tantx tista' tikkompetilu.

Ivan u t-tim tiegħu bdew l-i

ma' Puttinu.

Qed jibagħtu ikel, xorb u affarijiet tad-dar f'kull flett ta' Puttinu fl-Ingilterra, biex kull familja Maltija li titla' għall-kura u tidħol toqgħod fil-flett, issib l-ikel, ix-xorb, u l-affarijiet kollha li għandha bżonn għall-ewwel jumejn lesti, mingħajr ma jkollha għalfejn tħabbel moħħha minn fejn se tmur tixtri.

"Il-familji li jitilgħu l-Ingilterra jkunu taħt xokk kbir," spjegalna Andrew.

"U l-inqas ħaġa li jkollhom moħħ malli jaslu hi li jfittxu supermarket minn fejn se jixtru x'jieklu.

Għalhekk aħna nieħdu ħsieb nimlewlhom il-flett b'dak kollu li għandhom bżonn sakemm jissetiljaw u jidraw il-post."

Inizjattiva oħra li minħabba fiha Ivan rebaħ dan l-Unur hija li jaħdem id f'id mal-Caritas biex kull persuna li tlesti b'suċċess il-programm biex taqta' l-vizzju tad-droga, joffrulha taħriġ professjonali u xogħol f'wieħed mill-ħwienet tagħhom.

U lill-aktar minn 400 ħaddiem li jaħdmu magħhom joffrulhom terapija psikoloġika b'xejn ukoll.

"Konna nindunaw li hemm ħaddiema li jkunu għaddejjin minn żmien diffiċli imma ma jitkellmux għax jibżgħu li se taffettwalhom ix-xogħol," qalilna Andrew.

"Għalhekk introduċejna

li hija totalment kunfidenzjali.

Jiġifieri l-impjegatur ma jkunx jaf li l-ħaddiem mar għat-terapija, biex il-ħaddiem iħossu liberu li jfittex l-għajnuna."

Dan biex ma nsemmux id-donazzjonijiet li jingħataw lil istituzzjonijiet bħall-Inspire u l-Malta Community Chest Fund, li jiġu mid-dħul li jiġġenera l-bejgħ ta' dawn il-ħwienet.

Minn ħanut wieħed f'Ħaż-Żebbuġ, Ivan irnexxielu jiftaħ 50 ħanut mifruxin ma' Malta kollha, u ma jidhirx li għandu ħsieb li jieqaf!

Filwaqt li nawguraw lilu u lit-tim tiegħu kull suċċess, inħeġġu aktar impjegaturi biex jieħdu l-eżempju tiegħu u jibdew inizjattivi bħal dawn.

Hawn taħt tista' tara l-mument meta Ivan rebaħ il-Premju:

Ir-raġel li fetaħ supermarkets ma' Malta kollha jirbaħ l-unur tal-'Employer' tas-Sena


"Darba ħija qalli li kellu appuntament ma' Professur.

Qalli 'fis-sagħejn.'

Ċempiltlu l-għada biex immur miegħu.

Qalli diga' mort.

L-appuntament kien fis-sagħtejn ta' filgħodu"

Ma stajtx nemmen.

Il-Professur kien Anthony Zammit.

Lil ħija kien sablu kanċer kbir.

Operah ftit jiem wara .

U salvalu ħajtu.

Għaddew 10 snin minn dakinhar.

Ħija għadu ħaj mimli saħħa.

Il-Professur Anthony Zammit ħalliena llum. -

jirrakkonta Peppi Azzopardi.

"Dan kien Professur verament tan-nies.

In-nies kienu jħobbuh.

Meta l-Professur ħareġ għall-elezzjoni smajt ħafna nies jgħidu

Mhux se nivvutalu għax jekk jagħmlu Ministru nkunu tlifna l-aqwa professor li għandna.

Kien Professur li jimpurtah, li ma kienx jagħmel differenza bejn il-qagħda tal-persuna fis-soċjeta'.

Kien jidħol b'ruħu u ġismu qisu qed ifejjaq lil ħutu

Kien maħbub.

Malta u Għawdex tilfet professor li għalih ix-xogħol tiegħu kienet vokazzjoni u missjoni u mħabba.

Sabar lill-familja tiegħu.

Iħallina raġel ta' veru


Antoinette Galea hija mara li tgħix waħedha, u sat-8 ta' Ottubru li għadda kellha magħha lil Fluffy - kelba tat-tip Yorkshire Terrier.

Imma issa ntilfitilha u għadha ma tistax issibha.

Antoinette tirrakonta kif ħarġet lil Fluffy għall-mixja bħalma kienet tagħmel kuljum.

Dakinhar, il-kelba rnexxielha tinħall miċ-ċinga u telqet tiġri.

"Litteralment sparixxiet.

Ma rajthiex aktar b'għajnejja," qaltilna Antoinette b'qalb maqsuma.

Minn dakinhar, Antoinette qattgħet ġranet u ljieli sħaħ tfittex lil Fluffy, għax hija l-unika kumpanija li kellha f'did-dinja.

"Ġieli ħriġt infittixha fit-tlieta ta' filgħodu," qaltilna.

"U kull filgħaxija, meta nasal lura d-dar, niftaħ il-bieb u ngħajtilha għax nibda nittama li forsi jkun sabha xi ħadd qalbu tajba u ħallihieli fil-parapett.

Imma s'issa dejjem għajjatt għalxejn, għax ngħajtilha u ma tiġix."

Antoinette għamlet rapporti mal-Pulizija, l-

u l-SPCA, imma ħadd ma rnexxielu jsibha s'issa.

"Issa qed naqta' qalbi, għaliex issa għadda ż-żmien," qaltilna Antoinette.

Fluffy kienet lha għand Antoinette għal dawn l-aħħar 6 snin.

Jekk issib din il-kelba jew taraha xi mkien u għandek xi informazzjoni, tista' ċċemplilna l-uffiċċju ta' Xarabank, jew tibgħatilna email jew tibgħatilna messaġġ fuq Facebook.

Qed nippurvaw insibu dil-kelba. Jisimha Fluffy u jekk tgħajtilha tiġi ħdejk


Lejl qabel il-ġurnata deċiżiva għal Emma, f'Xarabank live se jkollna lill-familja tagħha.

F'Xarabank se nitkellmu ma' ommha, missierha, ma' ħuha u mal-maniġer tagħha.

Magħhom se nitkellmu dwar l-istorja ta' Emma f'Amici u kif qed iħossuhom, hekk kif għada Emma se tkanta kontra Carmen, fejn waħda minnhom se tinqala' 'l barra.

F'parti oħra tal-programm se nitkellmu b'mod esklussiv ma' Christabelle u Jessika, li lbieraħ ma għaddewx għall-finali tal-Eurovision.

Fost oħrajn se nsaqsuhom kif qed iħossuhom u jekk jerġgħux jieħdu sehem fil-Eurovision.

Fil-programm se jkollna dibattitu bejn l-Ewroparlamentari Laburista Alfred Sant u l-Ewroparlamentari Nazzjonalista David Casa.

Se nsaqsuhom fuq is-sitwazzjoni politika ta' pajjiżna u fl-Ewropa.

Dan u aktar, f'Xarabank tal-lejla.

BIL-FILMAT: Illejla l-familja ta' Emma Live f'Xarabank


Jieħu ritratt quddiem kappella f'Ħad-Dingli biex juri li "ħares" jista' j

kun immaġinazzjoni tal-moħħ.

F'Xarabank tal-ġimgħa l-oħra Ylenia,

qalet li fl-istess post f'

ritratt li ħadet hemmhekk

deher ħares.

Bjorn mar fl-istess post imma ma ra xejn.

"Sħabi semgħu li kien hemm xi nies li raw dan il-fenomenu hemmhekk u tħajru biex imorru jaraw għaliex dawn l-affarijiet jinteressawhom.

Qaluli biex immur magħhom u jiena mort biex nara.

Kif konna hemmhekk, iltqajna ma'

u saqsiena jekk irridux nipprovaw nitkellmu mal-erwieħ.

Aħna għednielu iva biex naraw kif dawn l-affarijiet jaħdmu għax qatt ma esperjenzajniehom qabel," jgħidilna Bjorn.

Bjorn jagħmel esperiment bil-kamera tiegħu.

"F'ħin minnhom meta konna fuq quddiem tal-kappella, għedt ħa nieħu ritratt biex nuri kif l-affarijiet jistgħu jkunu immaġinazzjoni tal-moħħ.

Tfajna persuna fuq quddiem il-bieb u ħadtlu ritratt imma mbagħad għedtlu biex jinżel, u dak il-ħin ħadt ritratt ieħor hu u miexi.

ġie qisu jidher ħares," jgħidilna Bjorn.

Bjorn jieħu ritratt ieħor u fih tidher bħal figura.

"Ħadna ritratt u fid-dlam ta' warajna, f'daqqa waħda tidher figura oħra.

Hemm ċans li kienet figura għax ħadd ma kien liebes bħalma kienet liebsa l-figura li dehret qisha raġel b'faxxa bajda.

Waqt il-

nitkellmu mal-mejtin u meta saqsejna l-mistoqsija, 'Tista' sse

mmi isem ta' xi ħadd minna?', s

majna l-isem ta' ħabib tiegħi."

Minkejja dan, Bjorn

jibqa' ma jemminx.

"Personalment jiena ma nemminx għax nipprova nkun iktar realistiku u nipprova nsib raġuni mill-ħaġa."

Ħafna kienu dawk li kkummentawlu fuq ir-ritratt u ħasbu li l-figura li tidher fir-ritratt hija ħares.

Inti x'taħseb?

BIL-FILMAT: "Ħadt ritratt tal-ħares li ma kienx hemm"


Jismu Lawrence u għandu 66 sena, imma ma jidhirhomx u għadu ħafif daqs żagħżugħ ta' 25 sena! ...U sas-sena l-oħra kien għadu jdoqq il-kitarra

Imma issa ddedika l-ħajja irtirata tiegħu biex kuljum jagħlef mal-160 qattus u qanfud.

Lawrence jonfoq mat-€80 kuljum f'ikel u affarijiet għall-qtates u l-qniefed u jitma'.

Jieklu mingħandu 13-il kolonja differenti ta' qtates, u jikkalkula li b'kollox jonfoq mal-€2,400 fix-xahar biex jieħu ħsiebhom.

"Jien trabbejt mat-tfal Ingliżi, u dawk kellhom ħafna annimali.

U kbirt inħobb l-annimali bħalhom," qalilna Lawrence meta tkellimna miegħu.

Lawrence huwa pensjonant u din l-ispiża mhux dejjem ikun jiflaħ għaliha.

U meta ma jlaħħaqx mal-ispejjeż, jispiċċa jbiegħ mill-oġġetti tiegħu.

"Għandi kollezzjoni antika tal-kitarri qed inbiegħha bil-mod," qalilna.

"Kienet għal qalbi ħafna, imma kultant ikolli nbiegħ xi kitarra minnhom biex inlaħħaq mal-ispiża."

Lawrence jitma' mhux biss qtates, imma anke qniefed.

"Jieklu flimkien," jispjegalna, "imma l-qniefed jaslu qabel il-qtates u dejjem jirnexxilhom jisirqulhom xi ħaġa minn qabel!"

Wieħed mill-qniefed li jiġu għall-ikel għand Lawrence

Lawrence ilu ħajtu kollha jieħu ħsieb l-annimali.

Fost ħafna affarijiet, beda l-Island Sanctury ma' żewġ kollegi tiegħu, imbagħad fetaħ l-ewwel santwarju tal-qtates f'Malta.

Kien ukoll direttur tal-

u salva mijiet ta' qtates u klieb milli jitraqqdu jew jinqatlu.

Jirrakkontlna li ġab anke diversi

għall-klieb f'Malta.

"Darba kont qiegħed Manoel Island u rajt xi żgħażagħ deħlin ġo xelter fil-viċin," jirrakkonta Lawrence.

"Qaluli li waqgħet kelba hemm isfel.

Mort niġri nara, inżilt għaliha, u salvajtha."

Lawrence jirrakkonta li l-kelba kellha saqajha ta' wara mfarrkin u kellhom jagħmlulha operazzjoni biex ineħħuhomlha.

Imma ġabilha

li damet bih 11-il sena, sakemm mietet.

"Damet għandi 11-il sena," irrakkontalna.

"U kienet l-akbar

li qatt seta' jkolli, avolja ma kellhiex saqajn fuq wara."

Il-kelba li salva Lawrence u li damet għandu 11-il sena

L-imħabba li għandu Lawrence għall-annimali hija mħabba li ftit rajna bħalha kemm ilna nsegwu l-istejjer tan-nies!

Dan il-pensjonant jitma' 160 qattus u qanfud kuljum u jonfqilhom €2,400 fix-xahar


Għada Emma Muscat u Carmen se jkantaw kontra xulxin biex jinqala' xi ħadd minnhom 'il barra.

Dan wara l-għalliem u l-professur Rudey ħareġ bl-idea li waqt Amici t'għada, Emma, li tagħmel parti mill-iskwadra Bianco, u Carmen, li tagħmel parti mill-iskwadra Blu, ikantaw kontra xulxin.

Din il-proposta qajmet reazzjoni sħiħa, anke fost il-personalitajiet Taljani, u ħafna kienu dawk li bagħtu l-messaġġi tagħhom biex jagħtu kuraġġ tagħhom lil Emma jew lil Carmen.

Fost il-personalitajiet li qed jappoġġjaw lil Emma, hemm il-plejer Mario Balotelli li qal; "Jiena nappoġġja lil Emma, u mill-esperjenza tiegħi ngħidlek biex qatt ma taqta' qalbek, għax fl-aħħar din se tkun ta' sodisfazzjoni."

Il-preżentatriċi u l-attriċi Taljana, Alessia Marcuzzi, ukoll qed tappoġġja lil Emma, minkejja li sabitha diffiċli biex tagħżel il-favorita tagħha.

Fost oħrajn, tgħid, "Meta nara lil Emma, nara persuna li għandha tkun fuq l-i

llum personalitajiet oħra kellhom jivvutaw bejn Emma u Carmen.

Ilary Blasi, Nicola Savino, Alvin u Max Brigante għażlu lil Emma.

Iktar kienu dawk li għażlu lil Emma, milli lil Carmen.

Huma biss il-ġurija, jiġifieri l-għalliema tal-kant u żfin, li ħa jiddeċiedu min għandu jibqa' f'Amici, jew Emma jew Carmen.

Minbarra li serqet il-qlub ta' ħafna nies, Emma ġibdet l-attenzjoni tal-kumpanija tad-diski Warner Music.

Dan għaliex din il-kumpanija ħabbret li se tiltaqa' ma' Emma biex jiddiskutu l-possibilità li jaħdmu flimkien meta tispiċċa l-parteċipazzjoni tagħha f'Amici.

Aħna se nkomplu nsegwi l-istorja ta' Emma f'Amici u llejla l-familja tagħha se tkun live f'Xarabank!

Għalhekk, illejla titilfux.

BIL-FILMATI: Għada lejl importanti għal Emma f'Amici


Tkellimna ma' raġel li qiegħed il-ħabs għax kien qatel lill-ekspartner tiegħu.

Qabel kollox irridu nagħmluha ċara li aħna nikkundannaw bla ebda riservi u bla ebda ġustifikazzjoni, dan il-qtil oxxen.

Dan ir-raġel mill-ħabs qalilha hekk waqt telefonata:

"Jiena neħħejt ħajja ta' bniedem fis-saħna tal-mument.

Din kienet storja sentimentali u kulħadd jaf li l-imħabba taf twassalek għal ċertu affarijiet li lanqas qatt ma tobsor li int ħa tgħaddi minnhom.

Dak kien id-destin tiegħi.

Jiddispjaċini ħafna.

Naf li forsi mhux ħa jemmnuni imma jiddispjaċini sal-mewt.

Jien

bniedem intelliġenti, m'iniex injornat u nifhem x'qed iħossu.

Però dak li għaddejt

minnu jien, qatt ma kien ippjanat.

Nagħmel apoloġija pubblika minkejja li naf li

mhux ħa tiġi aċċettata.

Lilhom ma nagħtihomx tort imma xorta nagħmel apoloġija.

Ngħidilhom li jiddispjaċini ħafna."

Dan ir-raġel qed jiskonta sentenza ta' 36 sena ħabs.

Diġà għamel 7 snin u qalilna li jixtieq li fil-ħabs jipprovdulu taħriġ u jgħallmuh biex meta joħroġ mill-ħabs jagħmel xi ħaġa ta' ġid għas-soċjetà, u hekk għall-inqas il-ħabs ikun serva ta' xi ħaġa.

Jien tgħallimt indoqq id-

Ilhom iwegħduna li daqqa ġej

, daqqa ġej għalliem u daqqa

ħa jġibu l-korsijiet hawn ġew.

Applikajt għall-korsijiet barra, ma bagħtunix.

M'hawnx għajnuna u qatt ma

sibna.

Jiena dik l-unika triq li għandi.

Li forsi

nista' nigwadanja xi liċenzja biex nagħmel xi ħaġa mużikalment f'dik l-età li ħa jkolli

jekk noħorġ.

Jiena nemmen li hi fid-dover tagħha l-awtorità u li hu d-dritt tiegħi li ningħata taħriġ meħtieġ għax inkella mhi faċilit

à korrettiva xejn.

Jiena m'iniex qiegħed hawn biex niġġustifika l-każ.

Nerġa' n

għid jiena ħaqqni.

Però mhux aħjar is-soċjetà tieħu xi ħaġa minni?

Mhux aħjar intejjeb il-ħiliet tiegħi biex jien inkun bniedem aħjar jekk xi darba noħroġ.

Nixtieq nagħmel appell lill-Ministru.

Fil

-ħabs hemm nies tajbin, kemm gwardjani u kemm priġunieri.

Jiena għandi xewqa li nixtieq, in

poġġi bilqiegħda, imqar għaxar minuti, kemm nitkellmu, iħoss il-polz tiegħi, jevalwa dak li ngħidlu,

ħalli jinjornani wara, imam ne

mmen li mhux se jagħmel hekk għax naf kemm hu bniedem umli, naf li għandu biċċa xogħol mhux faċli, però nemmen li jista' jirranġa ħafna affarijiet," itemm jgħidilna r-raġel.

Fil-fatt ġejna infurmati li hemm 10 mużiċisti jipprattikaw il-mużika u dawn kitbu ittra lill-Awtoritajiet tal-ħabs jinfurmawhom b'dan kollu.

U qalu li ma jistgħu jipprattikaw aktar għaliex il-gwardjani qed jiġu jwaqqafuhom u jgħajruhom għax qed jagħmlu l-istorbju.

Issa nisperaw li dan il-priġunier ma jkollux ipatti qares talli tkellem magħna.

Kif nagħmlu dejjem, aħna se nibqgħu ninvestigaw biex naraw li dil-ħaġa ma tiġrix.

Muntaġġ: Chantanne Mackay

ESKLUSSIVA: Qatel persuna u jitkellem magħna mill-ħabs


Din is-sena, għall-Ħamruniżi, il-bidu tas-sena mhux se jġib miegħu biss iċ-ċelebrazzjonijiet tal-Ewwel tas-Sena, imma wkoll iċ-ċelebrazzjonijiet li jfakkru l-500 sena minn meta l-Madonna dehret lil San Gejtanu.

Jingħad li d-dehra mistika seħħet fil-lejl tal-24 ta' Diċembru tal-1517, meta ġewwa l-Knisja ta' Santa Maria Maggiore f'Ruma, il-Familja Mqaddsa dehret lil San Gejtanu f'esperjenza mistika u stednitu biex jilqa' lil Ġesù bħala l-faraġ u l-konsolazzjoni.

Dak iż-żmien, San Gejtanu kien għadu qassis sempliċi u umli, imma dik id-dehra kellha tkun il-bidu ta' tradizzjoni sħiħa li għal sekli sħaħ ġibdet eluf ta' devoti minn madwar id-dinja kollha.

Għalhekk, fl-ewwel ġimgħa ta' Jannar il-Ħamrun se jkun hemm l-istess arja ta' ċelebrazzjoni u festa li jkun hemm is-soltu malli jibda joqrob Awwissu.

San Gejtanu offra ħajtu għal Alla u għal ħaddieħor bl-opri ta' karità li għamel mal-batuti, u dis-sena, fil-messaġġ tal-Milied li għamel, l-Arċisqof Charles Scicluna semma' wħud minn dawn l-opri, fosthom il-

, li kien istituzzjoni li waqqaf San Gejtanu biex jgħin lin-nies ta' żmienu joħorġu mid-djun kbar li kienu daħlu fihom, peress li kien qed jinduna li kien hemm problema serja ta' faqar minħabba l-użura.

San Gejtanu kien ukoll il-bniedem li bena sptarijiet apposta għal dawk iż-żgħażagħ li kienu mitluqa għall-mewt minħabba li kienu nfettati minn mard inkurabbli li jiġi trasmess sesswalment.

Id-dehra li kellu f'lejlet il-Milied San Gejtanu esprimiha f'waħda mill-ittri tiegħu, li kiteb lil Suor Laura Mignani fit-28 ta' Jannar tal-1518, li fiha qalilha hekk: "Jien għamilt il-ħila u waqt li kienet qed twelled lill-Qaddis tal-Qaddisin, sibt ruħi tassew fl-għar imqaddes innifsu, u għall-kelma li qalli x-xwejjaħ, jien ħadt lit-tfajjel ħelu minn idejn il-Verġni mistħija."

Biex jiċċelebraw, il-Ħamruniżi se jkunu qed joħorġu l-vara ta' San Gejtanu fit-toroq tal-Ħamrun 3 darbiet.

Fit-3 ta' Jannar il-vara se toħroġ f'purċissjoni lejn il-Knisja tal-Immakulata Kunċizzjoni fejn se tkun esposta sal-5 ta' Jannar.

Fil-5 ta' Jannar filgħaxija terġa' titlaq' f'purċissjoni oħra lura lejn il-Knisja Parrokkjali, u l-qofol se jintlaħaq il-Ħadd 7 ta' Jannar meta toħroġ il-purċissjoni filgħodu bis-sehem ta' kleriċi mill-ordni li kien jagħmel parti minnha San Gejtanu.

L-inkwatru titulari fil-Knisja ta' San Gejtanu, il-Ħamrun, xogħol l-artist Pietro Galiardi (1809-1890)

Il-Ħamrun se jerġgħu joħorġu lil San Gejtanu 3 darbiet il-ġimgħa d-dieħla


Ilbieraħ Christabelle u Jessika m'għaddewx għall-finali tal-Eurovision ta' nhar is-Sibt li ġej.

Christabelle qalet li r-riżultat ma jiddefinixxix dak li qed tħoss lejn ix-xogħol li għamlu.

"Ir-riżultat ma jiddefinixxix dak li qed inħoss lejn ix-xogħol iebes u l-wirja li għamilna, kif ukoll li nwasslu l-messaġġ biex inkissru t-taboo.

Għandi ħafna għal xiex inkun grata."

Kompliet il-messaġġ tagħha billi rringrazzjat lil ħafna nies, fosthom lit-tim kollu tagħha.

Tistqarr li tħossha grata li kellha din l-esperjenza.

"Ninsab grata ħafna għal din l-esperjenza, u li nista' ngħid huwa li nħossni kuntenta bil-messaġġi li rċevejt mingħandi in-nies li bagħtuli awgurawli għall-wirja tagħna!

Se nkompli nara l-wirja darba wara oħra għall-bqija ta' ħajti bi tbissima fuq wiċċi.

Se nkompli naħdem biex inkisser it-taboo kemm bħala a

mbaxxatriċi tal-Fondazzjoni tal-President għall-Ġid tas-Soċjetà kif ukoll bħala attivista ta' Global Citizen."

Min-naħa l-oħra Jessika, il-Maltija li rrappreżentat lil San Marino, ukoll tinsab sodisfatta.

"Hekk kif ngħid ċaw għal esperjenza memorabbli, u l-ġurnata tal-ġenn li kelli, mimlija avvenimenti, nixtiqkom tiftakruni bħala persuna li dejjem tidħak u kuntenta li tat l-aqwa tagħha.

Inħossni grata bl-ammont ta' messaġġi mimlijin sapport.

Emmnuni li onestament u veru napprezza kull messaġġ, għax intom waħda mir-raġunijiet li nagħmel dan, apparti l-imħabba li għandi lejn il-mużika."

Ma għandha l-ebda dispjaċir lejn din l-esperjenza.

"Taħsbux li għandi xi dispjaċir lejn din l-esperjenza jew li jien imdejqa.

Jiena ħriġt u kantajt minn qalbi u ħallejt xi ħaġa minn dak li jien, u lesta li nitlaq b'bagalja mimlija esperjenzi u memorji mill-isbaħ li nibqa' ngħożżhom għal ħajti kollha.

Ħerqana għal dak li se jġib miegħu l-futur għalija.

Nirringrazzja lil kull min ivvotalna u emmen fina.

Dan huwa dak li aħna."

Illejla f'Xarabank se nitkellmu b'mod esklussiv ma' Christabelle u ma' Jessika.

BIL-FILMATI: X'għandhom xi jgħidu Christabelle u Jessika wara lbieraħ?


Janie Turner ta' 45 sena, omm ta' tliet snin.

Ftit ġimgħat ilu tkun passiġġiera fil-karozza.

Il-karozza taħbat, tinqaleb u Janie tmut fuq il-post.

Fl-istess post, snin ilu mietet oħtha Carmen f'inċident simili bil-karozza.

Dakinhar Janie kellha tieġ filgħodu u ħalliet it-tifel tagħha ż-żgħir ma' oħtha Liliana.

"Imbagħad ċempluli ftit wara biex jaraw jekk Jayden hux miegħi.

Fl-isfond imma smajt leħen ommi mhux bħas-soltu.

Imbagħad xħin qtajt bdejt ngħajjat lil Janie.

Qbadt il-mowbajl u ċempiltha.

Ma weġibtx.

U mbagħad għedt żgur ġralha xi ħaġa.

Imbagħad ċempilt lil ommi u għedtilha biex tgħidli x'ġara.

Qaltli l-istess kliem li qaluli f'oħti Carmen, 'Mietet Janie.'

Dak il-ħin immut ridt.

Ninstabat ma' kullimkien, ma' kull rokna tad-dar u lanqas setgħu jżommuni.

Ridt immut biex immur ħdejha għax ma ridtx naċċetta oħra żgur bħal din," tirrakkontalna Liliana.

Owen, it-tifel tagħha, għadu ma jistax jiġi f'tiegħu.

"Minn dakinhar tal-inċident qisni qiegħed ġo ħolma.

M'għadnix kif kont qabel."

Minn meta tilfet lil oħtha Carmen, Liliana kienet tibża' lil Janie wkoll.

"Kont nibża' u kont ngħidilha biex toqgħodli attenta għax ridt li ma jiġrilha xejn."

L-aħħar tislima lil Janie tingħata fil-knisja tal-Mosta.

"Qaluli kemm kien hemm ħafna u kienu hemm.

Jiena ma rajt lil ħadd.

Jiena lilha biss bdejt nara f'għajnjeha," jgħid Owen."

Liliana tistqarr: "Nimmissjaha ħafna.

Inħossha miegħi imma fl-istess ħin ma nistax naraha u ma nistax nisma' leħenha.

Konna nċemplulu lil xulxin kuljum meta ma niltaqgħux."

"Min-naħa tiegħi żgur li ma nistax ninsieha.

Jiena żgur ma nistax ninsieha.

Hi dejjem kienet tkun bit-tbissima, jista' mhux ikollha l-problemi għax dejjem kienet tipprova tidħak," tgħidilna Michelle, il-ħabiba ta' Liliana.

"Kulħadd kien iħobbha.

Kienet qalbha tajba wisq.

Kienet taħfer.

L-imħabba li kelli għaliha lanqas l-univers ma jibda magħha," jgħidilna Owen.

Għal Liliana dan huwa t-tieni funeral.

Snin ilu difnu lil oħtha li wkoll mietet b'inċident tat-traffiku u wkoll fl-istess triq.

"Iebsa hu.

Għaliex kelli ngħaddi minnha darbtejn?" tistaqsi Liliana.

It-tifel ta' Liliana, Charlton, la kien ikellem lil ommu u lanqas lil zitu Janie.

"Lil ziti, lejn l-aħħar kont intqajt minn magħha.

Ma kontx għadni nkellimha.

Għadni bid-dispjaċir u se nibqa' bid-dispjaċir sal-mewt li lanqas kellimtha qabel tliftha.

Però qabel kienet kollox għalija.

Dejjem magħha u mal-kuġini kont inkun," jgħidilna Charlton.

Tant jiddispjaċih li fuq Facebook tella' kanzunetta rap li kiteb huwa stess.

Illum bis-saħħa taz-ziija Janie reġa' beda jkellem lil ommu Liliana.

"Kont ilni disa' snin ma nkellem lil ommi.

Kif mietet iz-zija, li tiġi oħtha, kellimtha għall-ewwel darba.

Għaliex lil ziti tliftha ħabta u sabta u għadni bid-dispjaċir, u jekk jiġri l-istess lil ommi, l-istess se nħossni, jekk mhux iktar għax ommi," jistqarr Charlton.

"Iebsa wisq.

Anke nirkeb il-karozza lanqas insuqha għax inħossha ħdejha.

Kullimkien kont immur magħha," tgħidilna Liliana.

Binha jixtieq: "Tgħannaqni waħda magħha qabel ma titlaq," itemm jgħidilna Owen.

Muntaġġ: Chantanne Mackay

BIL-FILMAT: "Għaliex kelli ngħaddi minnha darbtejn?" - Liliana, oħt Janie Turner


M'hemmx dubju li f'dawn il-ġranet tal-Ewwel tas-Sena se jkun hemm eluf ta' Maltin li se joħorġu jiddevertu bil-karozzi tagħhom u se jixorbu ħafna alkoħol.

U m'hemmx dubju wkoll li dan se jwassal għal ħafna riskji ta' inċidenti.

Minkejja li fil-ġranet ta' festi li għaddew kellna sitwazzjoni fortunata ħafna li fiha ma kellniex inċidenti fatali tat-traffiku, il-lejl tal-Ewwel tas-Sena huwa magħruf li jġib miegħu inċidenti koroh.

U fid-dawl ta' dan, kellmitna żagħżugħa Maltija li tinsab imħassba u għandha xi suġġerimenti.

Diandra hija gradwata fl-Ekonomija u meta kellmitna qaltilna li minkejja li kulħadd huwa konxju mill-periklu li wieħed jixrob u jsuq, m'hawnx biżżejjed inizjattivi biex in-nies ma jużawx il-karozzi privati tagħhom wara l-

tal-Ewwel tas-Sena.

"Hemm diversi problemi bis-sistema," qaltilna.

"L-ewwel nett, m'għandniex biżżejjed kumpaniji tat-taxis u xufiera biex iwasslu n-nies id-dar.

Agħar minn hekk, il-kumpaniji li għandna ġieli jiċċarġjaw mal-20% aktar fil-lejl tal-Ewwel tas-Sena."

Targumenta li n-nies ma jarawhiex

li jonfqu xi €20 ewro biex imorru d-dar wara lejl jiddevertu, u din mhix qed tħajjarhom ma jużawx il-karozza tagħhom wara li jixorbu.

"Imbagħad, biex tgħaxxaqha, dawk li fl-aħħar jiddeċiedu li jċemplu taxi, jgħidulhom li qegħdin

u ma jistgħux iwassluhom," kompliet tgħidilna.

Għalhekk, Diandra qed tissuġġerixxi li l-Gvern għandu jissussidja lil dawn il-kumpaniji biex il-prezz biex tmur id-dar ikun ħafna irħas u jħajrek aktar.

"Forsi tkun idea tajba wkoll li dawk in-nies li ma jħobbux joħorġu jiddevertu fil-lejl tal-Ewwel tas-Sena, joffru li jwasslu huma lin-nies id-dar, u jingħataw kumpens talli jagħmlu dan," qaltilna.

"Forsi għandu jkollhom

li tindika li qed jagħmlu dan ix-xogħol u b'hekk ikun hawn ħafna aktar xufiera f'sikkithom iduru fit-toroq."

Diandra ssuġġeriet ukoll li forsi għandha tinfetaħ paġna fuq Facebook li fiha jkunu jistgħu jirreġistraw ruħhom dawk in-nies li lesti li jagħtu dan is-servizz.

Aħna qed nippubblikaw dawn is-suġġerimenti ta' Diandra għax nemmnu li għandha argumenti validi ħafna u dak li qed tgħid jagħmel sens.

Inti x'taħseb?

Kieku toffri li tagħti dan is-servizz?

Ikkummenta hawn taħt!

Ritratt tal-faċċata: thebubble.com

Qed tissuġġerixxi li l-Gvern jissusidja l-kumpaniji tat-taxis għall-Ewwel tas-Sena


Dennis illum għandu 24 sena u jirrakkontalna dak li għadda minnu 5 snin ilu.

It-18 ta' Ġunju, 2013.

Din kellha tkun ġurnata li fiha ħa jiċċelebra l-

ta' sieħbu.

Minn ġurnata fejn il-baħar, jispiċċa jittieħed l-isptar u jagħmel ġimgħat sħaħ f'koma.

"Niftakar li kien it-Tnejn.

Kienet ġurnata mill-isbaħ.

6 xhur qabel kont għadni kemm inġib il-liċenzja tal-karozza, u minħabba li sieħbi kellu l-

, iddeċidejna li mmorru sal-Għajn Tuffieħa.

Soqt mill-Imġarr s'hemmhekk, normali, ipparkjajt u nżilt it-taraġ."

Wieħed minn sħabu, jinżel jgħum u wara ftit jinżel Dennis u jibda' jogħdos."Niftakar li sieħbi qalli biex ninżel ngħum.

Qbadt il-

u nżilt ftit fil-fond.

Filli qed nara l-ħut, u filli bdejt inħoss rasi tuġġagħni.

Ħassejt kollox idur bija.

Tani ħass ħażin.

Ġarrewni n-nies mill-bajja għax-xatt, sħabi ċemplu għall-ambulanza u spiċċajt Mater Dei, fil-periklu li nitlef ħajti."

Dennis jagħmel 3 ġimgħat l-ITU f'koma. "

It-tabib qal lil missieri u lil ommi li ma kienx hemm tama.

Għamilt

3 ġimgħat f'koma.

Niftakar li meta qomt mill-koma ħadt xokk kbir u dak il-ħin xtaqt li naħrab mill-isptar.

Minn dakinhar ħajti nbidlet ta' taħt fuq.

Kont nuża siġġu tar-roti għaliex ma stajtx niċċaqlaq.

Bl-i

tlift l-abbiltà li nitkellem u li niċċaqlaq.

Kont naf li jeżisti l-kliem imma ma stajtx niftakar kif ngħidu, allura ma stajtx nitkellem.

Kelli nitgħallem kollox mill-ġdid bħal tarbija.

Għamilt xahrejn Karen Grech nieħu t-terapija."

Dennis, sal-lum il-ġurnata Dennis għadu jsibha diffiċli biex jċaqlaq il-parti leminija ta' ġismu, u għadu ma jistax jaċċetta dak li ġralu.

"Staqsejt u għadni nistaqsi kif u għala ġrali hekk.

Kelli xewqa kbira li naħdem bħala

, u ma nistax naċċetta li ma nistax nagħmel dan ix-xogħol.

Issa qed ngħix ħajti, sekonda b'sekonda, u ġurnata b'ġurnata miexi 'l quddiem.

Ma rrid lil ħadd jgħidli miskin għax nipprova ngħix il-ħajja b'mod normali, u b'mod indipendenti."

Meta kont qed nitkellem ma' Dennis, ma stajtx ma ninnutax it-

ta' siequ, u jispjegahieli.

"L-i

tirrappreżenta l-bniedem li kont li llum huwa mejjet.

It-tarbija tissimbolizza l-bniedem il-ġdid, Dennis il-ġdid, li twieled fi bniedem ieħor, differenti mill-bniedem li kien qabel.

Il-foresta turi li m'għandix direzzjoni u ma nafx fejn jien sejjer, però hemm stilla li tirrappreżenta lil nannti li jiġri x'jiġri dejjem miegħi."

Illum Dennis qed jistudja fuq l-immaniġjar tal-ħut, iqatta' s-sigħat il-garaxx u jistad; passatemp li jħobb ħafna u jitkellem fuqu b'passjoni.

Minkejja dan, Dennis għandu 2 xewqat.

"Nixtieq li nikseb saħħti mill-ġdid u niġi 100% tajjeb, bħalma kont qabel.

Barra minn hekk nixtieq li nsib xogħol marbut ma' dak li qed nistudja, jiġifieri xogħol marbut mal-ħut, għax dak jagħtini sodisfazzjoni kbir."

"Ta' 18 tatni stroke u għadni sa issa nbati l-konsegwenzi" - Dennis


L-aħħar tislima lil Doris saret fil-Knisja taċ-Ċimiterju tal-Addolorata, viċin fejn indifnet.

Doris kellha 96 sena, kienet għamja u ma kien għad fadlilha lil ħadd ħaj mill-familja u l-ħbieb tagħha.

Allura Doris kienet ħejjiet kollox biex isir il-funeral tagħha.

Minn qabel.

Fil-knisja kien hemm nies li kienu jafuha, Peppi u Mandy mit-tim ta' Xarabank u persuni oħra li kienu jmorru jżuruha, anke jekk ma kinux jiġu minnha.

Wara l-funeral tkellimna ma' waħda min-nisa li kienet tmur taraha kull ġimgħa.

Qaltilna kemm kienet eċitata li l-President ta' Malta kienet stednitha biex tiekol magħha fl-Ewwel tas-Sena.

Hekk kif il-President Marie-Louise Coleiro Preca semgħet li Doris qiegħda l-isptar, marret taraha ftit sigħat qabel ħallietna.

Fil-funeral, il-President bagħtet bukkett fjuri għax ma setgħetx tmur minħabba impenji uffiċjali li ma setgħetx tħassar.

Persuna oħra li kienet tmur taraha u li bħala spiżjara kienet toħdilha ħsieb il-mediċina, qaltilna kemm Doris kienet mara brava ħafna b'mod akkademiku u kemm kienet iżżomm ruħha aġġornata maż-żmien.

Doris tibqa' mfakkra għall-kariżma li kellha meta dehret diversi drabi f'Xarabank kif ukoll meta kienet tattendi għal maratoni ta' ġbir fondi biex twieġeb it-

Hija tibqa' mfakkra wkoll għaliex ħalliet id-dar personali tagħha biex issa ġiet trasformata f'dar li fiha qed tilqa' persuni fil-bżonn.

Kien għalhekk li l-President ta' Malta ddeskriviet lil Doris bħala "San Franġisk ta' żmienna."

L-aħħar darba li rajna lil Doris fuq it-televixin kien f'Xarabank li għamilna fil-ġimgħa tal-Milied.

Doris ġiet tiltaqa' mal-President u wegħditna li se tkun magħna għall-Istrina.

M'għandniex dubju li l-wegħda tagħha żammitha...minn post ħafna isbaħ!

Tista' tara l-filmat ta' dik il-parti hawn:

BIR-RITRATTI: Doris organizzat il-funeral tagħha stess, li sar tlett ijiem ilu


Missier Natalie Williams, il-mara li nstabet wara tliet ijiem nieqsa, tgħid li sabuha kważi mejta.

F'Xarabank, missierha jgħidilha li marret ix-xogħol iżda ma ġietx lura d-dar."Il-Ġimgħa marret ix-xogħol bħas-soltu.

Qaltli li se ddum sal-16:00 xogħol u forsi se tagħmel sas-sitta

Qaltli jekk indum sat-20:00pm, ikunu żammewni sat-20:00pm għax jumejn qabel kienu żammewha sat-20:00pm.

U jiena għedtilha li

Saru s-18:00 ma ġietx.

Imbagħad saru t-20:00pm u kienet għadha ma ġietx.

U jiena għedt kif ma ċemplitlix.

Is-soltu ċċempel jekk tkun se tittardja.

Saru d-21:00 u ma ġietx.

U mbagħad bdejt ninkwieta.

Bdejt nipprova nċempillek fuq il-mowbajl imma l-mowbajl sibtu mitfi.

Meta rajt li għandha l-mowbajl mitfi, għedt li ġara xi ħaġa u mort l-għassa biex ngħidilhom."

U jagħtu ċans.

"Il-Puliżija qalli, 'Ejja nagħtu ċans għax forsi tilfet tal-linja jew forsi ltqagħet ma' xi ħadd.

Għedtlu, 'Nagħtu naqra ċans' imma jiena moħħi ħaseb fil-ħażin."

Bqajt hemm sa kważi l-għaxra u nofs u s-surġent qalli, 'Ħa nibda nikteb mela.'", jispjegalna l-missier.

Il-missier jgħidilna li kważi sabuha mejta.

"Bdejt naħseb ħażin.

Jiena mill-ewwel għedtilhom, din id-darba mejta nsibuha għax kien ilu jheddidna.

Il-ħin kollu jheddidna.

Anke lili ried joqtol u lit-tifel.

Kien jgħidilha, 'Jekk ma tiġix miegħi, noqtol lil missierek u lit-tifel.'

Għamlet tlett ijiem bil-ġuħ u bil-għatx.

L-aħħar li kilet il-Ġimgħa fuq ix-xogħol.

Sabuha mxarrba, fejn dak il-bard kollu ħdejn il-baħar hemm taħt.

Sabuha fl-aħħar ħinijiet ta' ħajjitha.

Kważi mejta kienet.

Jiena kulma smajtha tgħid li ħa tmut.

Kieku sal-għada mejta konna nsibuha.

"Kulma smajtha tgħid hu li ħa tmut" - Missier Natalie


Iva, f'dan ir-ritratt qed tara anzjan "gettin low" ma' waħda anzjana!

Ara dan il-filmat ta' żewġ anzjani li serqu l-attenzjoni ta' kulħadd meta qabdu jiżfnu ġo dak li jidher kumpless tal-logħob.

Għandek xi filmat bħal dan,

Bil-Filmat - Min qal li l-anzjani ma jafux jieħdu gost ?


Illejla f'Xarabank, fost suġġetti oħra, se nitkellmu dwar il-

u s-sopranaturali.

Illejla nisimgħu x'ġara meta Peppi Azzopardi daħal għal sfida li jibda jaqra l-imħuħ ma' nies li ma jafx.

Min kien preżenti jgħidlek li 'bellagħhom" bl-affarijiet li kien jaf.

Wara l-istejjer tal-ġimgħa li għaddiet, se niftħu dan is-suġġett għal diskussjoni.

Fuq il-panel se jkun hemm il-Guru Adrian Gusman, lill-Medium Leigh, lil Melanie Kelly li kellha programm sħiħ fuq dan is-suġġett u żewġ kelliema li ma jemmnux; Anna Vella u Angela Coleiro.

Se nitkellmu wkoll fuq l-istorja tal-mara li nstabet ġo għar fil-Kalkara.

Dwar dan se nitkellmu ma' misserha li se jgħidilna x'ġara dakinhar u fil-jiem ta' qabel.

Se nsellmu lil Janie Turner bl-istorja tagħha u t'oħtha li, b'koinċidenza, mietu f'inċident tat-traffiku, fl-istess triq f'żewġ inċidenti separati.

BIL-FILMAT: Tgħid li tkellem lill-mejtin live f'Xarabank illejla


Illejla Christabelle ħa tkanta t-12-il waħda.

Ftit ħin ieħor , se tibda t-tieni semifinali li fiha Christabelle se tkanta l-kanzunetta Taboo.

Fi Frar li għadda Christabelle rebħet il-Malta Eurovision Song Contest b'din id-diska li nkitbet minn Christabelle stess flimkien ma' Matt 'Muxu' Mercieca, Thomas G Son u Johnny Sanchez.

Christabelle rebħet b'123 punt u ġabet l-akbar ammont ta' voti mit-televoting u mill-ġurija.

Jekk inti Malti u bħalissa inti msiefer, tista' tivvota lil Christabelle, billi ċċempel għaliha meta jiftaħ it-

Aħna nawguraw lil Christabelle kull suċċess!

Araw uħud mill-provi ta' Christabelle f'Lisbona:

BIL-FILMATI: Appell għall-Maltin li jgħixu barra


Il-Kummissarju għad-Drittijiet tal-Persuni b'Diżabilta', Oliver Scicluna, ressaq l-idea li tibda diskussjoni biex jiġu impjegati nies li jkollhom x'jaqsmu sesswalment ma' nies b'diżabilta'.

Huwa ressaq din l-idea fil-konferenza Insikktu s-Silenzju (Breaking the Silence), li kienet immirata biex tkisser it-tabu' dwar is-sess u d-diżabilta'.

Matulha huwa spjega kif huwa wieħed mill-obbligi tiegħu bħala Kummissarju li jkun il-vuċi tan-nies b'diżabilta' li jaqsmu miegħu l-uġigħ li jkunu għaddejjin minnu.

Żied jgħid li huwa se jkompli jqajjem kuxjenza dwar il-ħsibijiet li għandhom dawn in-nies.

Aħna tkellimna dwar dan ma' Jeanesse Abela, li twieldet b'kundizzjoni li jgħidulha

Din hija kundizzjoni newroloġika li tikkrea problemi fil-muskoli u nuqqas ta' koordinament tal-idejn u s-saqajn.

Jeanesse tgħidilna li taqbel ma' din l-idea li ressaq Oliver Scicluna.

"Naqbel ma' din l-idea li għandhom jiġu impjegati nies biex ikollhom x'jaqsmu sesswalment ma' nies b'diżabilta'.

Basta ma jkunx hemm abbuż u li din issir għax irridu aħna."

Fuq Facebook hija kitbet li n-nies m'għandhomx jiġġudikaw in-nies b'diżabilta' li jixtiequ jkissru t-tabu' fuq is-sesswalita'.

Spjegat li anke nies b'diżabilta' għandhom xewqat sesswali u jħossu bħalma jħoss kulħadd.

Stqarret li se jibqgħu jitkellmu dwar dan sakemm ikissru dan it-tabu' u sakemm jiksbu dak li jixtiequ.

Min-naħa l-oħra Jeanesse tgħidilna li hi tiltaqa' ma' diversi diffikultajiet f'relazzjoni.

"Li ma jippruvawx jagħmlu

miegħek hi waħda mid-diffikultajiet li jkolli.

Jew għax ma jafux kif iġibu ruħhom miegħek jew għax ma jafux x'għandhom jagħmlu u jibżgħu li jiġu ġġudikati min-nies jew mill-ġenituri tagħhom, jew inkella ma jifhmux li aħna nħossu bħalhom.

Ġieli kelli okkażjonijiet li jgħidulek li ser jiltaqgħu miegħek u wara li tkun iltqajt magħhom, jieqfu jkellmuk."

Inti x'taħseb dwar dan?

Ikkummenta hawn taħt.

Għandu jkollhom dritt iħallsu għas-sess?


"Ziam kien għadu żgħir ħafna - kellu sentejn biss - u allura ma naħsibx li kien jaf x'marda kerha kellu.

Imma żgur li kien jaf li qed ibati ħafna."

Dan huwa l-kliem li qaltilna Angele ta' Puttinu dalgħodu, tnax-il siegħa wara li tħabbret il-mewt taċ-ċkejken Ziam.

"Ziam kien għaddej minn martirju sħiħ," qaltilna Angele.

"Imma xorta kellu kuraġġ kbir."

Angele u Rennie qalulna li jiftakru lil Ziam bħala tifel ferrieħi ħafna, li jġib it-tbissima minn kull fejn jgħaddi.

"Kien iħobb il-briju u l-marċi wkoll!"

Iċ-ċkejken Ziam miet ilbieraħ, fl-Ewwel Jum tas-Sena l-ġdida.

Fuq Facebook, ommu Therese kitbet:

"Ziam int kont uniku u ħadd ma jista' jimlili l-vojt tiegħek.

Int għandek post kbir f'qalbi u hemm se tibqa'.

Kont f'idi x'ħin ħadt l-aħħar nifs ta' ħajtek u dik il-minuta f'ħajti ma ninsieha qatt. (...)

Lanqas qatt ma jista' jiġrili xi ħaġa agħar minn hekk għax tlift l-isbaħ ħaġa ta' ħajti. (...)

Daqsekk bżajt mill-mewt, għax naf li hemm int tistennieni biex niġi ħdejk.

Mummy xxxx."

Ziam kien magħna f'Xarabank biex jgħinna ngħinu lil Puttinu.

Din hija l-

tiegħu:

"Ziam kien għaddej minn martirju u xorta l-ħin kollu jitbissem" - Angele ta' Puttinu


Din l-omm qed tinkwieta fuq binha li għandu d-

għax mhux se jkollu fejn imur f'Ġunju li ġej.

Aħna tkellimna ma' din l-omm ta' dan il-ġuvni li bħalissa qed jattendi r-

tal-Wardija.

Dan il-ġuvni flimkien ma' oħrajn f'Ġunju li ġej se jkollhom jieqfu jattendu din l-iskola għax ikunu għalqu t-22 sena.

Possibbiltà kbira li dawn iż-żgħażagħ jispiċċaw mingħajr post fejn iqattgħu l-jum tagħhom u minflok joqogħdu ġranet id-dar.

"L-inkwiet tiegħi huwa li meta jispiċċa minn dan iċ-ċentru, ma għandux fejn imur.

Iċ-ċentri l-oħra m'hemmx spazju għal aktar nies, apparti li dawn iċ-ċentri mhumiex addatti għaż-żminijiet tal-lum.

Dawn iċ-ċentri fihom issib persuni ta' etajiet differenti.

Lanqas nimmaġina li ibni ta' 22 sena, jispiċċa f'ċentru u jkun f'kamra ma' wieħed ta' 80 sena."

Binha jaf jispiċċa joqgħod id-dar għax ma jkollux fejn imur.

"Dawn iċ-ċentri jmorru fihom nies b'diżabiltà li ma jistgħux jaħdmu.

Jekk dawn huma mimlija, ibni m'għandux fejn imur minn Ġunju li ġej.

Se jkollu jispiċċa joqgħod id-dar.

Però ibni, bħal tfal oħra, għandu bżonn li jiltaqa', joħroġ u jagħmilha man-nies.

Jekk se jibqa' d-dar, mhux se jintegra ma' ħadd."

Din l-omm tgħidilna li t-tifel ifisser kollox għaliha.

"Dak iż-żmien, meta qalulna li ibni għandu d-

, ħassejt frustrazzjoni kbira.

Ħadtha kontra ħafna affarijiet għax kont iddispjaċuta.

Però aċċettajtha u nħobbu bla ebda kunidzzjoni.

M'hawnx bħalhom, għax iħobbu u la għandhom mibegħda, la għira u lanqas ħażen."

Tqis li binha m'għandux diżabiltà, "Illum għalija t-tifel ma nqisux ġuvni b'diżabiltà.

Għalija huwa bniedem normali.

Għandu l-limitu tiegħu, u nemmen li wieħed m'għandux jiġġieled għad-drittijiet tagħhom għax għandhom ikollhom drittijiet daqs bniedem ieħor."

Għalhekk tixtieq li sserraħ moħħha li binha jkollu fejn imur.

"Nixtieq li nserraħ moħħi, li ibni jkollu fejn imur f'Ġunju li ġej.

Li jkun hemm ċentri moderni, fejn in-nies li jieħdu ħsieb ikomplu magħhom, joħorġuhom, u jgħallumhom il-kompjuters, fost affarijiet oħra.

Ċentri li huma addatti għaż-żminijiet tal-lum, u li jkunu mqassmin skont l-età tagħhom."

"F'Ġunju li ġej ibni mhux se jkollu fejn imur, u se jispiċċa joqgħod id-dar"


Jerome, il-ġuvni li f'Ottubru tilef il-battalja kontra l-kanċer,

ma taqbilx ma' min jgħid li l-Mulej għoġbu jaqta' fjura sabiħa jew għażel l-isbaħ warda wara li persuna tkun ħalliet din id-dinja.

Josette tispjega l-Mulej tant huwa tajjeb illi qatt ma jagħmel hekk.

"Il-Mulej tant huwa tajjeb, illi bniedem li jkollu dik it-tjubija kollha li m'għandux fil-pjan tiegħu li jieħu t-tfal qabel il-ġenituri.

Ma tagħmilx sens."

Temmen li din tagħmilha n-natura.

"Il-Mulej jippermetti li n-natura tmexxi kollox f'din id-dinja.

Lanqas tgħaddili minn moħħi l-Mulej ried jieħu lil ibni qabel immut jiena.

Jiena nifhem lil min jgħid hekk u nitħassarhom għax mhux xi ħaġa sabiħa li titlef lil uliedek.

Però f'din il-ħajja aħna liberi u n-natura tmexxi din il-ħajja.

L-importanti illi l-Mulej jilqa' fi ħdanu b'idejh miftuħa lil min imut."

"F'dawn l-affarijiet trid toqgħod attent xi tgħid.

Fil-każ tagħna, jekk xi ħadd jgħid li l-Mulej ħa l-isbaħ warda, iktar ikun qed iweġġagħna," ittemm tgħid Josette.

Inti x'taħseb?

"Meta jgħidu li l-Mulej ħa l-isbaħ warda, iktar ikunu qed iweġġgħu lill-persuna" - Josette


Il-Pulizija tgħidilna li r-raġel ta' Natalie Williams, il-mara li nstabet wara tlett ijiem nie

qsa, ma setax jitressa

q il-

Qorti għaliex ma setax jinstab minħabba li m'għandux indirizz fiss.

Il-Pulizija kkonfermaw li rċevew rapporti li kienet għamlet Natalie Williams li

d tiġi mhedda minn żewġha.

It-Tlieta li għadda,

qarib ta' Natalie Williams, allega

l-Pulizija ma ħadux dawn ir-rapporti bis-serjeta' li kien jistħo

qilhom.

Spjegalna li fil-jiem

qabel ma nħatfet, żewġha kien

qed jheddidha li jaħtafha, pero' minħabba li ġieli rrapportat

qabel u

qatt ma ġara xejn, il-Pulizija donnhom ma ħaduhiex bis-serjeta'.

Żied jgħidilna wkoll li l-Pulizija eskludiet li r-raġel seta' kien kompliċi f'dan il-każ, u kif kienu huma li bdew ixerrdu r-ritratt tagħha

qiegħda miegħu għax assumew li fejn jinsab hu, hemm hi miegħu.

F'reazzjoni l-Pulizija spjegat li kull rapport li għamlet Natalie ġie nnutat mill-Pulizija u tttieħdet l-azzjoni neċessarja min-naħa tad-distrett fejn Natalie għamlet ir-rapport.

Żiedet tgħid li meta l-Pulizija tirċievi xi rapport ta' theddid, jittieħdu l-passi neċessarji li hemm fil-liġi.

Temmet tgħid li r-raġel ta' Natalie ma setax jitressa

q il-

Għada f'Xarabank se nerġgħu naġġornawkom dwar aktar żviluppi fu

din l-istorja.

Muntaġġ: Chantanne Mackay

BIL-FILMAT: Ma stajniex insibuh għax m'għandux indirizz fiss


Ftit minuti, Christabelle għamlet l-ewwel

Għada Christabelle se tkanta fit-tieni semifinali bil-kanzunetta Taboo.

Hija se tkanta t-12-il waħda.

Fi Frar li għadda Christabelle rebħet il-Malta Eurovision Song Contest b'din id-

diska li nkitbet minn Christabelle stess flimkien ma' Matt 'Muxu' Mercieca, Thomas G Son u Johnny Sanchez.

Christabelle rebħet b'123 punt u ġabet l-akbar ammont ta' voti mit-televoting u mill-ġurija.

Aħna nawguraw lil Christabelle kull suċċess!

Ritratt u filmat: Net News

BIL-FILMAT: L-ewwel dress rehearsal ta' Christabelle


Din is-sena l-organizzazzjoni dinjija tas-saħħa se tiddikjara li l-użu żejjed tal-

huwa kundizzjoni mentali.

, jiġifieri għandek problema mentali?

Dwar dan aħna tkellimna mal-Psikjatra Dr Anton Grech, li jgħidilna li tilgħab mhijiex diżordni mentali.

"Tiġi problema psikoloġika meta titlef il-kontroll.

U aktarx li l-għaqda dinjija tas-saħħa qed tirreferi għal meta persuna titlef il-kontroll."

Kif tibda titlef il-kontroll?

"Tibda tispiċċa tilgħab iktar minn dak li jkollok f'moħħok.

Għalkemm tara li hemm konsegwenzi ħżiena, xorta ma jirnexxilekx tieqaf.

Ħajtek jaffettwahielek b'tali mod li l-affarijiet li huma importanti, bħal tieħu ħsieb lill-familja u x-xogħol, jibdew jiġu fit-tieni post, u l-ewwel jiġi l-

Meta ma tkunx qed tilgħab, ma tibdiex tħossok sew u moħħok il-ħin kollu jhewden."

jista' jkun ossessjoni.

"Hemm skola ta' ħsieb fil-Psikjatrija li tqis il-

bħala ossessjoni.

Jiġifieri jiġi ħsieb li ma tista' ttajru b'xejn, avolja jista' jdejqek."

Iżid jgħid li dawn huma kriterji ta' kull

iżda d-differenza bejn l-

għall-

u għall-alkoħol hi li l-

għandu l-element psikoloġiku, u l-alkoħol fih l-element fiżiku. "

Jeżistu każijiet ta' dan it-tip f'Malta?

"Niltaqgħu ma' każijiet fejn in-nies jiġu għandna l-iktar minħabba l-konsegwenzi tal-logħob, bħal kumplikazzjoni ta' djun u użura, li jwassluhom għal stat ta' ansjetà u dipressjoni.

Jekk wieħed għandu

hemm tendenza li taqbdu iktar minn ħaddieħor.

Min ikun hemm irid joqgħod attent iktar minn ħaddieħor.

Nirrakkomandalu biex ma jaqbadx mal-logħob."

X'għandu jagħmel bniedem, jekk jinnota li qed jilgħab iżżejjed?

"Meta wieħed jibda jara li qed jitlef il-kontroll, jieqaf.

Jekk jiġi fi stat fejn ma jistax jieqaf, ifittex l-għajnuna psikoloġika u jekk tkun ossessjoni qawwija, jeżistu wkoll il-mediċini."

Inti taħseb li ħafna nies iqattgħu sigħat żejda fuq l-affarijiet diġitali?

Ikkummenta.

L-Għaqda Dinjija tas-Saħħa se tirrikonoxxi l-gaming bħala Diżordni Mentali


Dan it-tifel ta' sentejn qabad jagħmel diversi espressjonijiet b'wiċċu meta sema' diska partikolari fit-traffiku.

Massimo, missier Samuel, irnexxielu jiġbed dan il-mument u tella' l-filmat fuq Facebook.

"Konna mwaħħlin fit-traffiku u wara li niġbru mill-iskola s-soltu jorqod imma n-ngħas itirlu kif jisma' l-mużika.

Dakinhar kont qiegħed fil-karozza u bdejt ngħid, 'Ara t-tifel kif inhu għaddej fuq wara'.

Konna qed nisimgħu stazzjon tar-radju li kien qed idoqq ir-

u beda jagħmel ħafna espressjonijiet b'wiċċu.

Malli beda jisma' leħen il-kantant beda jgħolli idu u xħin beda jisma' l-kitarra beda jċaqlaq idu qisu qed idoqq il-kitarra hu.

U għedt sakemm nimxu ftit, ħa niġbidlu biċċa.

Minħabba li wara beda jiċaqlaq ftit it-traffiku, waqaft il-vidjow imma hu baqa' t-tifel.

F'kull tip ta' diska jibda jiċċaqla imma meta jisma' diska daqsxejn

, jidħol fiha wisq u jibda jagħmel dawn l-espressjonijiet kollha.

Imbagħad k

if tfajt il-filmat fuq Facebook, kulħadd beda jgħidli; 'Il-marelli x'espressjonijiet dawk!'

Insomma fi ftit kliem sibna mod kif indawru t-traffiku f'xi ħaġa diverternti," jgħidilna Massimo.

Għandek xi filmat partikolari?

Ibagħtuhulna fuq Facebook jew fuq xarabank@tvm.com.mt

BIL-FILMAT? X'inhu jagħmel dan it-tifel Malti fil-karozza?


Ftit tal-minuti ilu, Jessika għamlet l-ewwel

Jessika se tkanta għada, fit-tieni semifinali, għall-pajjiż ta' San Marino bil-kanzunetta

Illum Jessika kellha l-ewwel

u aħna saqsejnieha dwar l-aħħar preparamenti.

"Issa la wasalt fl-aħħar preparament wara l-kompetizzjoni nfisha f'isem San Marino fost mijiet ta' sottomissjonijiet ta' kanzunetti minn madwar id-dinja u ntgħażilt biex nirrappreżenta dan il-pajjiż, ninsab kunfidenti u pożittiva biex nagħti l-aħjar prestazzjoni li nista' noffri bl-isem tal-kanzunetta

matul it-tieni semifinali tal-Ħamis."

Ftit ħin ilu, Jessika għamlet l-ewwel

"Inħossni kuntenta ħafna bil-prestazzjoni li ħejjejt f'dawn ir-

li huma importanti ħafna fejn kull kantant u kantanta ta' kull pajjiż li qed jieħu sehem fit-tieni semifinali niltaqgħu flimkien għall-aħħar preparamenti."

U kif qed tħossha għal għada?

"Mingħajr dubju nħossni xi ftit eċitata.

Però din hi emozzjoni li hi parti mill-kompetizzjoni u li fiha rrid nagħti iżjed minn 100%.

Issa vera ħerqana u preparata biex fis-serata ta' għada nitla' fuq dak il-palk sabiħ, mgħammar bl-aħħar teknoloġioja biex bil-prestazzjoni tiegħi nferraħ lil ħafna segwaċi."

Kif qed thossok issa li ghada s-seminfinali?

"Minghajr dubju inhossni xi ftit ecitata pero din hi emozzjoni parti mill-kompetizzjoni fejn irrid naghti izjed minn 100%.

Issa vera herqana u preparata biex fis-serata tal-Hamis nitla' fuq dak il-palk sabih u mmammar bl-ahhar teknologija biex bil-prestazzjoni tieghi nferrah lil hafna segwaci."

Tħoss li din hija esperjenza indimendikabbli.

"Din l-esperjenza se nibqa' ngħożżha għal ħajti kollha.

Bħalissa qed ngħix ħolma li saret realtà.

Ilni minn età żgħira naħdem fuq il-vuċi u nieħu sehem f'bosta kompetizzjonijiet kemm lokali kif ukoll internazzjonali.

Dan biex nikseb iktar ħiliet professjonali ħalli nkun nista' nagħti prestazzjoni mill-aqwa fil-Eurovision.

Din hija esperjenza li permezz tagħha ltqajt ma' ħafna kantanti ta' pajjiżi varji li b'ħafna kulturi u ideat differenti tħossok qed tgħix f'dinja verament sabiħa."

"Bil-messaġġ tal-kanzunetta Who We Are kelli l-opportunità li nwassal iżjed il-vuċi kontra l-

u li rridu naċċettaw lil kulħadd kif inhu.

Jien li għaddej minn din it-tip ta' tbatija meta kont studenta u issa li jien għalliema wkoll nara ħafna tipi ta'

fost it-tfal, u nħoss li dan għandu jieqaf u nħaddnu iżjed hena u mħabba bejnietna."

Tistqarr li kellha l-opportunità li taqsam din l-esperjenza ma' Christabelle.

"Nixtieq inżid punt ieħor li f'din l-esperjenza kelli l-opportunità sabiħa li ngħixha wkoll ma' Christabelle.

Ilna nafu lil xulxin minn età żgħira u li minn hawn nifirħilha kull suċċess f'dan il-Eurovision Song Contest."

Tgħaddi messaġġ lill-Maltin.

"Nirringrazzja lill-Maltin u l-Għawdxin kollha tas-sapport li dejjem tawni tul il-karriera mużikali tiegħi.

F'din l-esperjenza tal-Eurovision huwa ta' unur li jien Maltija fost dawk il-parteċipanti kollha.

Fit-tieni semifinali t'għada, il-Maltin peress li ma jistgħu jivvutaw għal pajjiżna stess, jiġifieri għall-kantanta ħabiba tiegħi Christabelle, napprezza ħafna bħalma għamiltu dejjem li għal darb'oħra taħsbu fija bħala Maltija u tivvutawli."

Ittemm tgħid, "Il-messaġġ aħħari tiegħi huwa li jiena kburija li jien Maltija, u nistieden lilkom tkomplu ssegwu bi pjaċir dan il-vjaġġ u nħobbkom kollha."

BIL-FILMAT: L-ewwel dress rehearsal ta' Jessika


Għada se jkun l-ewwel Xarabank għas-sena 2018.

F'Xarabank se jkollna grupp ta' tfal veru ħelwin.

Daqsxejn imqarbin u jgħidu affarijiet li jimpressjonawk.

Għada wkoll se nidħku, fost oħrajn, ma' Martin Sapiano li se jimita ħafna nies.

Se nisimgħu wkoll kif iltaqgħu l-Puse u l-mara tiegħu Hilda.

Appartament il-Puse kien ikun qed idoqq f'xi quddiesa u għamlet xi sentejn tmur il-quddiesa kull nhar ta' Ħadd sabiex tarah.

Imma mbagħad se jkollna mumenti oħra pjuttost serji u mhumiex daqshekk tad-daħk.

Bħal meta Martin Sapiano jirrakkonta kif mitulu ommu u missieru, u issa qed iħossu waħdu għax kien ikun dejjem magħhom.

Jew meta l-Puse u Hilda jirrakkontaw x'ġara waqt il-funeral ta' missier il-Puse.

Se jkollna wkoll lil Maxine, li se tkellem fuq meta mietet il-mamà tagħha iktar kmieni din is-sena.

Però mbagħad ħa jkollna stejjer li jibdew veru koroh u jispiċċaw veru ħelwin, bħall-istorja ta' Ġorġ tad-Donuts, li meta kien żgħir l-għalliema kienu jgħidulu li mhu tajjeb għalxejn.

Xarabank, għada titilfux!

Għada Maxine titkellem dwar il-mewt tal-mamà tagħha


Filmat edukattiv fuq kif mara għandha tiċċekkja sidirha wassal lill-amministraturi ta' Facebook biex jagħlquna l-paġna ta' Xarabank.

Iktar kmieni dalgħodu ħafna minnkom ipprovajt tidħlu fuq il-Facebook ta' Xarabank imma ma sibtuhiex.

Dan għaliex membri mit-tim ta' Xarabank spiċċaw mneħħija minn fuq Facebook minħabba filmat li ttella' l-Ġimgħa li għadda fuq il-paġna tiegħu.

Skont il-messaġġ li bagħat Facebook, jidher li Xarabank ma mexxiex mar-regolarmenti ta' Facebook għax il-filmat kien jinkludi sider ta' mara mikxuf.

Dan il-filmat ittella' biex nuru kif mara għandha tiċċekkja sidirha ħalli titqajjem iżjed kuxjenza fuq il-kanċer tas-sider.

Wara li kkomunikajna mal-amministraturi ta' Facebook, il-paġna reġgħet qed taħdem perfettament.

Filwaqt li l-filmat tneħħa, il-filmat se jerġa' jiġi revedut minn Facebook biex jara li l-għala kellu jneħħiħ.

Aħna ċċekkjajna ftit x'jgħidu r-regolamenti ta' Facebook.

Kull ħaġa li ttella' fuq Facebook ma jistax ikollha kontenut li jistgħu jarawh l-adulti biss.

Dan jinkludi għera, rappreżentazzjonijiet ta' persuni f'pożizzjonijiet espliċiti jew indiċenti, u attivitajiet li huma indiċenti ħafna jew provokativi sesswalment.

Aħna naħsbu li din ma kinitx azzjoni xierqa li jitneħħa l-filmat u li tingħalaq il-paġna ta' Facebook ukoll.

Dan għaliex l-intenzjoni tal-filmat kien wieħed edukattiv biex inqajmu kuxjenza dwar il-kanċer tas-sider.

Inti taqbel li l-filmat ma kellux jittella' għaliex kien jinkludi sider ta' mara?

Ikkummenta hawn taħt.

Għalfejn dalgħodu ma stajtux taraw il-Facebook ta' Xarabank?


Jason Derulo, Hailee Steinfeld u Sigala se jkantaw fl-edizzjoni tal-Isle of MTV f'Ġunju li ġej.

Minbarra dawn l-artisti, ġew ikkonfermati wkoll Paloma Faith u Ella Eyre bħala

Din hija it-12-il edizzjoni tal-MTV f'pajjiżna, avveniment li jiġbed elfu ta' Maltin u barranin.

L-Isle of MTV se jsir fuq il-fosos tal-Furjana, fis-27 ta' Ġunju.

Isma' wħud mis-suċċessi ta' dawn il-kantanti:

Inti sejjer?

Ikkummenta hawn taħt.

BIL-FILMATI: Jason Derulo f'Malta f'Ġunju li ġej


San Ġorġ Preca, il-Papa u l-anġli kienu wħud mill-qaddisin li t-tfal iddeċidew li jilbsu bħalhom għall-festa tal-Qaddisin.

Ilbieraħ fil-parroċċa ta' Marsaskala, l-Appostli u d-Dixxipli Franġiskani ta' Ġesù u Marija u l-parroċċa ta' Wied il-Għajn organizzaw quddies,

u logħob għat-tfal bħala ċelebrazzjoni għal din il-festa.

Fr Roderick Camilleri, il-Kappillan ta' Marsaskala jgħid: "Illum l-Knisja universali qed tiċċelebra s-solennità tal-qaddisin kollha.

Ilbieraħ kellna parteċipazzjoni sabiħa tat-tfal illi liebsu kostum tal-qaddis favorit tagħhom.

Kellna numru sabiħ ta' tfal li libsu ta' San Ġorġ Preca, ta' San Pawl, ta' Santa Katarina ta' Lixandra, ta' Santa Liena u kellna wkoll ħafna anġli.

Dawn it-tfal ġew mal-familja tagħhom u dak huwa s-sabiħ tal-Knisja, li qed tiċċelebra l-familja ta' Alla.

Il-qaddisin dawk huma, il-familja ta' Alla illi diġà

qegħdin

fid-dar tal-Missier.

Aħna l-familja ta' Alla wkoll li għadna f'din il-mixja biex jekk Alla jrid inkunu qaddisin, jekk dejjem nagħmlu dak li jixtieq l-Mulej Ġesù minna u nwettqu l-missjoni li huwa jafdalna.

Il-qaddisin fittxew il-verità, il-veru ferħ u l-veru paċi li jagħtihomlna l-Mulej Ġesù.

Jekk aħna naħdmu id f'id miegħu, naħseb dik tkun it-triq li twassalna għall-qdusija, imdawlin mill-Evanġelju u mis-sagrament tal-Knisja."

Tkellimna wkoll ma' Sue Sciberras, waħda mill-organizzaturi ta' din l-attività: "L-iskop tal-attività kien li niċċelebraw flimkien il-festa tal-qaddisin.

Dan anke biex lit-tfal nagħtuhom sens ta' għarfien ta' din il-festa.

L-għan tagħha kien wkoll li ninġabru flimkien u nagħtu l-opportunità lit-tfal illi anke huma jistgħu jgħixu u jikbru biex min jaf, anke huma jkunu qaddisin."

Ilbieraħ nistgħu ngħidu li kellna tiżwiqa ta' kostumi, kien hemm min iddeċieda li jilbes tal-waħx u kien hemm ukoll min għażel li jilbes ta' qaddis.

Ikkummenta billi tibagħtilna ritratt ta' tfal tiegħek bil-kostum!

X'kienu qed jagħmlu San Ġorġ Preca, il-Papa u l-anġli f'Marsaskala?


George llum qed jistudja l-Universita'.

Meta kien l-iskola, George kellu għalliema li kienet tgħidlu li mhu kapaċi għalxejn.

"Kien hemm għalliema li kienet tgħidli li mhu kapaċi għalxejn.

Biex ngħidu kollox, kont imqareb ħafna u dak iż-żmien kienu jorbtuni mas-siġġu.

Din affettwatni f'ħajti u l-leħen tal-għalliema bqajt nisimgħu.

Bqajt nisma' dak li kienet tgħidli.

Li m'iniex kapaċi, biex ma mmurx hemmhekk u li m'għandix għalfejn nidħol għax m'iniex se nasal."

li kienu jagħmlu l-iskola biex nippreżenta l-ġurnata tal-premijiet u l-kunċerti tal-Milied li kienu jsiru.

L-għalliema malli kienet tara wiċċi, lanqas kont nilħaq nibda li ma kinitx tgħidli, 'M'intiex tajjeb.

Inti mqareb u m'inti tajjeb għalxejn.

Mur lura fil-klassi."

Pero' dan il-leħen għenu wkoll f'ħajtu.

"Għenni għax kull darba li nkun se nagħmel pass, niġġieled ma' dak il-leħen.

Jekk inkun sejjer xi mkien, xi

, nibda nisma' dan il-leħen.

Inkun waħdi fil-karozza nibda ngħid.

'Aqtagħha.

Tindaħalx.

Agħlaqlu.

Ħallini ħa nagħmel li rrid.

Allura jekk ma nasalx?'"

Minkejja dak li għadda minnu, George dan l-aħħar daħal l-Universita'.

"Qed naħdem f'dar fejn fiha nilqgħu nies li huma bla saqaf fuq rashom u qaluli li rrid nagħmel kors l-Universita'.

Għedtilhom li l-Universita' mmur darba fis-sena biex nagħmel pantomina u ndaħħak in-nies.

Għedtilhom li jekk ħa mmur għal dan il-kors, tgħidx kemm se ndaħħak nies.

Jiena skola ma nafx.

Naqra u nikteb ftit naf, kemm niddobba.

Pero' tax-xogħol qaluli li rrid nagħmlu."

U George applika biex jidħol l-Universita'.

George daħal l-Universita' iżda kien jaqta' qalbu malli jasal hemmhekk.

"Nasal l-Universita', nipparkja u ngħid lili nnifsi, 'U le.

Erġa' dawwar,' u nitlaq.

Lil tax-xogħol kont inċempillhom kważi nibki u ngħidilhom li ma rridx immur.

Kienu jgħiduli li jekk ma mmurx, ħa nitlef ix-xogħol.

Kienu jgħiduli hekk biex żgur nagħmel dan il-pass."

George ġġieled ma' dak il-leħen, u llum qed jistudja l-Universita' u qed jagħmel l-assenjamenti wkoll.

"Intlabna nagħmlu assenjament.

Ma kontx naf x'inhu assenjament u bgħatt lil ħbieb tiegħi biex nara xi jkun.

Kont ma' ħabiba tiegħi u qaltli li f'assenjament, jagħtuk suġġett u tikteb dwaru."

George għamel dan l-assenjment u ġab marka tajba.

"Ħa nagħmlu f'inkwatru għax ifisser ħafna għalija.

Ġibt 70 minn 90.

Biex wasalt għamilt dan l-assenjament jiena, jasal biex jagħmlu kulħadd," itemm jgħid George.

BIL-FILMAT: "L-għalliema kienet tgħidli li m'iniex kapaċi" - George


Mis-semifinali tal-Eurovision Song Contest għaddew 10 pajjiżi.

Dawn huma l-għaxar kanzunetti li għamluha għall-finali ta' nhar is-Sibt li ġej:

L-għaxar kanzunetti li lbieraħ għamluha għall-finali tas-Sibt li ġej huma:

L-Awstrija

L-Estonja

Ċipru

Il-Litwanja

L-Iżrael

Ir-Repubblika Ċeka

Il-Bulgarija

L-Albanija

L-Irlanda

Ritratt tal-faċċata: Wiwibloggs

BIL-FILMATI: Liema kanzunetti għoġbuk mill-ewwel semifinali?


"Grazzi pa għax kulma naf, kollu bil-mertu tiegħek."

Dan kien kliem George, li ftit ġranet ilu tilef lil missieru Joseph fl-eta' ta' 90 sena.

George jgħid li missieru ħallieh sinjur.

"Lili missieri ħallina sinjur.

Sinjur mhux għax kellu l-flus imma b'dak li għadda lili u lill-familja tiegħi, u b'li għallimna.

Meta miet missieri, tellajt

fuq Facebook u għedt grazzi lil missieri għax kulma naf, kollu bil-mertu tiegħu."

George jirringrazzja lill-Mulej.

"Huwa għoġbu jsellifulna għal ħafna snin.

Meta miet, miet fil-paċi għax kwarta qabel kien qed jitkellem ma' oħti.

Barra minn hekk, filgħodu żamm mas-sistema li jieħu xower, jiftaħ l-istereo u jkanta.

Nirringrazzja lill-Mulej li missier miet hekk għax hawn ibati biex imut."

Minbarra li kien il-papa' ta' George, Joseph kien it-tieni missier għal Hilda, il-mara ta' George.

"Kont ngħidlu l-pa, avolja missier George.

Għalija kien it-tieni missieri.

Mill-ewwel ġurnata li ltqajt miegħu, ħabbni daqs it-tifla tiegħu.

Meta tlift il-papa' tiegħi ħames snin ilu, kien torri ta' sapport għalija, kemm matul il-marda u kemm wara."

Ara lil George flimkien mal-Puse meta kienu ġew Xarabank flimkien:

BIL-FILMAT: "Lili missieri ħallieni sinjur" - George l-Puse


Peppi Azzopardi jitkellem dwar il-funeral ta' Daphne Caruana Galizia.

"Il-familja ta' Daphne Caruana Galizia għamlitha ċara li ma tridx lilna l-ġurnalisti nirrappurtaw u nxandru l-funeral ta' Daphne Caruana Galizia.

Għamlitha ċara, oħt Daphne Caruana Galizia, illi ma trid lil ħadd jiffilmja u jieħu ritratti ta' dan il-funeral.

Trid li jkun funeral privat.

Però tqum dilemma, fuq iz-zuntier, f'post pubbliku, aħna l-ġurnalisti għandna niffilmjaw almenu l-biċċa tal-pjazza fejn huwa veru post pubbliku?

Aħna ħsiebna ħafna fuqha bħala tim u ddeċidejna li le.

Jekk hi x-xewqa ta' Daphne Caruana Galizia li ma jkunx hemm pubbliċità għal dan il-funeral, allura ma tagħmilx sens li mmorru fil-pjazza.

Aħna kull meta ffilmjajna funeral, dejjem għax kellna x-xewqa tal-familja li jixtiquna niffilmjaw jew il-permess tagħhom.

Jidher li m'għandniex permess.

Ma nafx inti x'taħseb li kieku kont ġurnalist jew ġurnalista?"

BIL-FILMAT: "Immorru jew ma mmorrux il-funeral ta' Daphne Caruana Galizia?"